Permintaan iPhone 14 Pro Laku Keras Sehingga Bekalan Tidak Mencukupi

Peranti iPhone 14 Pro sehingga ke hari ini menjadi bualan ramai dan jumlah jualannya sudah melebihi jangkaan syarikat Apple sendiri. Varian Pro pada kali ini berjaya mendominasi carta jualan produk syarikat gergasi itu sehingga mendorong keuntungan mencecah bilion ringgit pada suku ke-empat tahun ini.

Tim Cook kini turut berkongsi yang mana permintaan untuk telefon pintar flagship terbaru dibawah siri Pro menerima permintaan yang sangat tinggi. Hal ini menyukarkan mereka untuk memenuhinya disebabkan oleh kekangan pada bekalan.

Buat masa ini, Apple sedang berusaha untuk mendapatkan bekalan dalam memastikan pengeluaran iPhone 14 Pro dan iPhone 14 Pro Max memenuhi permintaan pengguna di seluruh dunia.

Dalam pada masa yang sama, Tim Cook turut menekankan yang mana mereka tidak begitu terjejas dengan masalah bekalan ini berbanding pengeluar yang lain. Secara keseluruhan, prestasi jualan telefon oleh Apple dilihat agak kukuh berbanding jenama lain yang masih sukar memenuhi bekalan dan pengeluaran.

Malah, tempahan iPhone 14 Pro yang dibuat pada hari ini bakal memerlukan tempoh penghantaran melebihi sebulan sebelum pengguna boleh menerimanya. Perkara ini bagaimanapun seperti sudah dijangka ramai memandangkan penawaran spesifikasi yang lebih padu tersedia pada variasi Pro.


Disebabkan Permintaan Yang Tinggi, Harga Kad Grafik Dijangka Meningkat Lagi

Nampaknya hype mengenai cryptocurrency betul-betul menarik perhatian ramai. Bermula dengan berita peningkatan harga bitcoin yang naik dengan mendadak, sehinggalah kepada rahsia melombong bitcoin bagi memperoleh pendapatan seperti yang dimahukan.

Secara asasnya, melombong bitcoin memerlukan pengguna menggunakan kad grafik berkuasa tinggi bagi menjalankan kerja mining. Lebih banyak kad grafik, maka lebih banyak pulangan yang diterima hasil melombong.

Memandangkan melombong cryptocurrency dianggap sebagai perlaburan jangka masa panjang, ramai pelombong yang memihak untuk mendapatkan kad grafik ini dengan kadar yang banyak meskipun mahal. Hal ini turut melibatkan demand and supply dimana permintaan kad grafik berkuasa tinggi ini lebih banyak daripada yang dikeluarkan.

Peningkatan harga ini nampaknya bakal memberi kesan buat beberapa pihak. Buat NVIDIA, mungkin syarikat ini sedang bergembira berikutan produk mereka yang laris dijual. Buat pengguna khususnya gamer, masalah ini mungkin menyukarkan mereka mendapatkan kad grafik yang diidamkan.

Adakah diantara pembaca kami yang merupakan pelombong bitcoin? Kongsikan pendapat atau pengalaman anda sepanjang melombong matawang cryptocurrency ini serta model kad grafik yang anda gunakan.


Permintaan Kasut Vans Slip-On Putih Meningkat 7,800% Kerana Squid Game

Sejak ditayangkan di Netflix bulan lalu, siri Squid Game menjadi bualan ramai sehingga ia muncul siri paling banyak ditonton di banyak negara.

Siri tersebut secara tidak sengaja telah menyebabkan peningkatan populariti model kasut Vans Slip-On. Kasut mirip Vans Slip-On tersebut disarung setiap pemain dalam siri ini dan secara tiba-tiba ramai yang berminat untuk turut sama menyarungnya.

Berdasarkan laporan Sole Supplier, jualan kasut Vans Slip-On meningkat sehingga 7,800% selepas Squid Game menjadi fenomena di seluruh dunia.

Berdasarkan laman Lyst pula, jualan untuk kasut Slip-On juga meningkat sehingga 97 peratus selepas siri itu dilancarkan. Ini ditambah lagi dengan sambutan Halloween yang bakal tiba, pasti ramai yang akan pilih persalinan pemain Squid Game sebagai kostum mereka.

Anda yang berminat boleh juga mendapatkannya di Lazada atau Shopee. Model Slip-On ini sememangnya versatil untuk apa sahaja aktiviti kerana ia mudah untuk disarung, selesa dan bergaya. Perlu ada sepasang dalam koleksi kasut anda.

Ini pula kasut Vans Slip-On yang sesuai digayakan ketika hari hujan. Baca lagi pada pautan di bawah.

Vans Hasilkan Model Trek Slip-On Yang Sesuai Disarung Ketika Hari Hujan

Nombor Pada Kad Squid Game Asli, Pemilik ‘Stress’ Terima Lebih 4,000 Panggilan Setiap Hari

Penonton Mula Dakwa Squid Game Tiru Filem Jepun Tahun 2014


‘Permintaan’ Mahathir Mahu Malaysia Tuntut Riau Tiada Asas Undang-Undang, Kata Indonesia

Indonesia tampil menjawab dakwaan kontroversi bekas Perdana Menteri Malaysia Tun Dr. Mahathir Mohamad yang berkata dalam satu ucapan bahawa Kepulauan Riau milik Indonesia sepatutnya menjadi wilayah Malaysia, lapor CNBC Indonesia.

Jurucakap Kementerian Luar Negeri Indonesia, Teuku Faizasyah berkata, wilayah Republik Indonesia ditentukan berdasarkan prinsip dan peruntukan undang-undang antarabangsa yang diguna pakai.

“Indonesia tidak melihat asas undang-undang dan alasan atas kenyataan Tun Mahathir itu,” katanya.

“Di tengah-tengah situasi dunia yang menghadapi pelbagai cabaran, seorang ahli politik kanan tidak seharusnya membuat kenyataan tidak berasas yang boleh menjejaskan persahabatan,” tambahnya.

Beliau juga menegaskan bahawa Kepulauan Riau adalah wilayah negara Republik Indonesia. “Dan sampai bila-bila akan menjadi wilayah Republik Indonesia,” katanya lagi.

Bagaimanapun, Dr. Mahathir hari ini telah mengeluarkan kenyataan balas di mana beliau mendakwa bahawa ucapan beliau telah ditafsirkan dengan tidak tepat, beliau bukanlah meminta Malaysia menuntut semula tanah yang bukan miliknya, tetapi lebih kepada untuk meminta Malaysia lebih bersyukur dengan apa yang kita sudah ada.

1. The report on what I said at the meeting with Malays is not accurate. I am not asking Malaysia to claim the land that we had lost. pic.twitter.com/OXr2yWMVz1

— Dr Mahathir Mohamad (@chedetofficial) June 23, 2022

“Saya cuba menunjukkan bahawa kita begitu bimbang kehilangan batu sebesar meja tetapi tidak pernah mengenai bahagian yang lebih besar di Malaysia apabila ia diambil daripada kita.

“Kehilangan Pulau Batu Puteh bukan masalah besar. Kesilapan Kerajaan Johor menafikan batu itu milik Johor. Sekiranya penafian itu tidak dibuat, tidak akan ada pertikaian sekarang.

“Kita seharusnya bersyukur kerana mahkamah dunia menganugerahkan Pulau Ligitan dan Sipadan kepada kita. Mereka jauh lebih berharga daripada Pulau Batu Puteh – hanya bongkahan batu. Kita patut bersyukur kerana Indonesia tidak mempertikaikan anugerah tersebut. Sungguh, kami tidak bersyukur dengan keuntungan kami,” katanya dalam kenyataan yang dikeluarkan di laman Twitter rasmi miliknya.

Sebelum ini The Vocket melaporkan dakwaan kontroversi Mahathir di satu acara Aku Melayu: Survival Bermula yang bertajuk Melayu dan Kelangsungan Bangsa.

“Kita seharusnya menuntut bukan sahaja Pedra Branca, atau Pulau Batu Puteh, dikembalikan kepada kita, sebaliknya kita juga harus menuntut supaya Singapura dan kepulauan Riau dikembalikan kepada Malaysia sebagai tanah Melayu,” katanya.

Menurutnya, tanah Melayu dahulunya sangat luas terbentang dari Isthmus of Kra di selatan Thailand hingga ke Kepulauan Riau dan Singapura. Tetapi kini ia terhad di Semenanjung Tanah Melayu.

Perlu diingat bahawa pada tahun 2002, ICJ memutuskan Sipadan dan Ligitan adalah milik Malaysia dan bukan milik Indonesia. Pada 2008, ICJ memutuskan bahawa Pedra Branca adalah milik Singapura, manakala kedaulatan ke atas Middle Rocks yang berdekatan diserahkan kepada Malaysia.

Pada 2017, Malaysia telah mengemukakan permohonan kepada ICJ untuk menyemak keputusan ini. Tetapi pada Mei 2018, selepas Mahathir menjadi perdana menteri sekali lagi, Malaysia mengumumkan bahawa ia menghentikan proses itu.

Tun Mahathir mahu Malaysia tuntut balik Singapura dan Kepulauan Riau. Rujuk pautan di bawah untuk membaca.

Tun Mahathir Mahu Malaysia Tuntut Balik Singapura Dan Kepulauan Riau

Isu Penggunaan Kalimah ‘Allah’ Di Malaysia Jadi Buah Mulut Rakyat Indonesia

‘Anda Lebih Layak Menang’ – Netizen Indonesia Ucap Tahniah Kepada Beregu Malaysia


Permintaan Melebihi Pengeluaran, Syarikat Automotif Dan Foxconn Mula Hasilkan ‘Face Mask’

Penyebaran wabak coronavirus dan peningkatan kes dan kematian di China serta beberapa negara lain telah membuatkan orang ramai panik serta mulai mengambil langkah berjaga-jaga dengan mendapatkan topeng muka sebagai pelindung.

Walau bagaimanapun, siapa sangka penyebaran wabak ini yang serius telah membuatkan kilang penghasilan topeng muka atau face mask di China yang berjaya menghasilkan lima bilion keping pada tahun lalu gagal menampung jumlah keperluan yang diperlukan.

Melihat kepada keperluan orang ramai serta kapasiti yang dimiliki, SAIC-GM-Wuling dilaporkan sudah mula mengarahkan 14 barisan pengeluaran mereka menghasilkan face mask dengan jumlah pengeluaran sebanyak 1.7 juta unit sehari.

Syarikat yang dikenali dengan pengeluaran pelbagai kenderaan ini dilaporkan bakal mengedarkan face mask keluaran awal mereka kepada para pekerjanya, pemandu bas, teksi serta sukaralewan yang bertungkus-lumus di lapangan terbang.

Untuk pengetahuan, SAIC-GM-Wuling merupakan sebuah syarikat yang bekerjasama dengan General Motors yang memiliki beberapa syarikat subsidiari kepada Chevrolet, Cadilac, GMC dan Opel.

Selain SAIC-GM-Wuling, Foxconn yang popular sebagai kilang penghasilan produk keluaran Apple juga turut memilih jalan yang sama. Dengan jumlah pekerja seramai satu juta, Foxconn mengjangkakan jumlah pengeluaran topeng muka mereka bakal mencecah 2 juta keping pada akhir bulan ini.

Langkah penghasilan topeng muka ini dikatakan bakal turut diikuti oleh beberapa syarikat lain seperti Guangzhou Automobile Group Co yang menghasilkan kereta bersama Toyota dan Honda.

Berdasarkan jumlah pengeluaran face mask yang semakin tambah, diharap masalah keperluan orang ramai terhadap barangan ini dapat dikurangkan seluruh dunia.

Lazada dilaporkan mula menjual face mask dengan harga RM4.50 bermula hari ini. Platform ini turut memberi peluang pembeli melapor peniaga yang menawarkan face mask dengan harga melampau.

Lazada Mahu Anda Lapor Peniaga Yang Jual ‘Face Mask’ Harga Melampau

Gara-Gara Coronavirus, Harga Durian Di Malaysia Jatuh


Permintaan Terakhir Wanita Ini Sebelum Bercerai Dengan Suaminya Sangat Menyentuh Hati Dan Perasaan

Suami wanita ini mahu isterinya menandatangani borang perceraian.

Dengan perasaan sedih si isteri bersetuju tapi dengan satu syarat.

Ps : Inilah dia kuasa sentuhan. Sudahkah anda peluk insan tersayang hari ini? Untuk suami isteri saja tau ;)


Dulu Permohonan Kerja Ditolak, Kini Beliau Pemilik Tempat Kerja Tersebut

Lelaki tua ini kini berumur 77 tahun. Anak jati Kuala Lumpur ini mula naik basikal dan menjual ais krim seawal umur 11 tahun kerana nak membantu bapanya seorang pengusaha warung kopi.

Lepas habis sekolah, dia mula bekerja di ladang getah hingga sampai sekarang lelaki berketurunan Cina ini fasih bercakap Tamil sebab pergaulannya dengan pekerja ladang berketurunan India.

Ketika umurnya mencecah 22 tahun, dia memohon jawatan penyelia di ladang kelapa sawit milik syarikat Eropah, Dunlopp. Namun permohonannya ditolak mentah-mentah kerana dia tak boleh berbahasa Inggeris.

Siapa sangka, 20 tahun kemudian, lelaki ini BERJAYA MEMBELI ladang kelapa sawit tersebut!

“Tahun 1989 adalah tahun paling menggembirakan saya kerana berjaya membeli ladang Dunlopp dari syarikat Multi-Purposed Holdings. Nak tahu kenapa, dulu saya pernah minta kerja kat ladang itu tetapi sebab saya tidak ada kelulusan, nama saya ditolak mentah-mentah.

“Agaknya kalau saya diterima bekerja di ladang tersebut waktu itu, saya tak mungkin memiliki ladang ini sekarang,” katanya dalam satu temubual dengan akhbar NST sembilan tahun lalu.

Lelaki ini juga memiliki satu perangai pelik. Dia suka bercakap dengan pokok kelapa sawitnya. Kalau pokok itu berbuah, dia akan pergi dan ucap “I love you”.

Kalau tak berbuah, dia akan cakap “Saya bagi tempoh enam bulan lagi yea”. Kalau lepas itu pun masih gagal memberi hasil, dia akan kata pada pokok tersebut;

Dan kini, lelaki yang pernah menjual askrim itu, lelaki yang pernah kena hina sebab tak boleh berbahasa Inggeris dan lelaki yang dianggap pelik sebab suka bercakap dengan pokok itu, adalah LELAKI KE LIMA TERKAYA DI MALAYSIA DENGAN HARTANYA YANG DIANGGARKAN BERJUMLAH RM19 BILLION!

Dia yang aku maksudkan adalah pemilik IOI Corporation, pemilik IOI Properties, pemilik ladang kelapa sawit seluas 230,000 hektar termasuk di Indonesia, pemilik empat kilang pemprosesan sawit, pemilik kilang penapis terbesar di Eropah iaitu di Belanda – pendek kata apa saja yang bermula dengan tiga huruf iaitu I-O-I termasuk IOI Mall, dimiliki lelaki yang low profile ini.

Namanya ialah Lee Shin Cheng. Lebih tepat lagi – TAN SRI LEE SHIN CHENG. Pergh!!!


9 Tip Ringkas Apabila Membuat Permohonan Kerja Melalui E-mail

Menerima email permohonan rasmi dari pelajar adakalanya membuat majikan tepuk dahi. Manakan tidak. Hampir 90% permohonan tidak dibuat secara rasmi.

Kongsikan tip dibawah. Moga bawa manfaat bagi semua pelajar.

Ia mencerminkan keperibadian pelajar. Nama akaun email ala-ala hipster atau gothik tidak sesuai langsung digunakan apabila membuat permohonan rasmi.

2. Hormati privasi syarikat yang bakal menerima email anda.

Jika ingin menghantar kepada lebih daripada satu syarikat, letakkan alamat e-mail anda sendiri pada ruang TO, dan alamat email penerima-penerima yang ramai itu pada ruang BCC BUKAN CC.

3. Majikan yang menerima permohonan anda, apabila melihat nama majikan lain di ruang CC akan membuat pelbagai persepsi.

Paling popular adalah pelajar seorang malas.

4. Pastikan tujuan email ditulis dengan ringkas.

Contoh “Permohonan Latihan Industri” atau “Permohonan Jawatan Kosong”. Ini penting.

Syarikat menerima beratus email dalam sehari. Dengan menulis tujuan email, anda membantu majikan mengetahui tujuan e-mail tersebut dihantar kepada mereka.

5. Serlahkan kesopanan dengan menghantar e-mail mengandungi ucapan selamat dan penutup yang sopan dan ceria.

Bukan hantar krpada sahabat handai. Ucapan tambahan seperti terima kasih atau penghargaan akan menambah nilai e-mail yang dihantar.

6. Nyatakan tujuan menghantar email tersebut dalam ruangan yang disediakan.

Gunakan Bahasa Melayu Tinggi untuk mengelakkan kesalahfahaman apabila dibaca majikan. Jangan sesekali menulis kepada syarikat seperti menulis kepada rakan-rakan anda.

7. Jika anda memerlukan jawapan segera, atau mempunyai tarikh akhir untuk menghantar borang, nyatakan di dalam e-mail tarikh yang diperlukan supaya penerima peka ada tarikh yang perlu diikut.

8. Paparkan inisiatif anda – jika mempunyai pelbagai borang yang perlu diisi oleh syarikat, gunakan inisiatif dengan mengisi sendiri borang tersebut.

9. Jika menghantar lampiran fail, pastikan ia dari fail yang boleh dibaca.

Ini menjimatkan masa syarikat untuk memuat turun fail anda.

Namakan fail sesuai dengan isi kandungan dan nyatakan juga kandungan fail tersebut. Contoh fail ‘Resume’ mengandungi butiran peribadi dan pengalaman pelajar.

Permohonan pelajar melalui e-mail mencerminkan IPTA dan IPTS itu sendiri.

Ramai tenaga pengajar melatih pelajar membuat permohonan rasmi. Cuma tidak ramai yang tahu rupa sebenar pelajar menghantar e-mel mereka.


Permohonan Maaf JKR Kuala Langat Dianggap ‘Double Standard’, Netizen Luah Rasa Kecewa

Semalam, Khairy Jamaluddin atau lebih dikenali sebagai KJ kemalangan dan terjatuh ke dalam lubang ketika sedang melakukan aktiviti berbasikal. Lantaran itu, akaun Twitter JKR Kuala Langat telah memohon maaf kepada Khairy di atas kejadian itu.

JKR Kuala Langat memohon maaf ke atas kejadian yang menimpa YB. Menteri dan akan mengambil tindakan segera ke atas isu berkenaan dan mendoakan YB cepat sembuh.

— JkrKualaLangat (@JkrKualaLangat) December 27, 2020

Permohonan maaf daripada JKR Kuala Langat itu meraih perhatian netizen. Mana tidaknya, aduan yang dibuat mereka sebelum ini dipandang sebelah mata tetapi apabila menteri terlibat kemalangan akibat jalan berlubang, laju sahaja meminta maaf.

Malah, banyak kejadian seperti ini sudah dilaporkan netizen tetapi tiada tindakan yang diambil oleh pihak bertanggungjawab. Netizen berasa kecewa dengan tindakan kurang bertanggungjawab pihak berwajib.

This water puddle on main road in Banting, already sent in Aduan to MPKL 2 months ago…Still there today. pic.twitter.com/0guFojHsME

Parut kenangan musim covid-19 ni. Saya tak perlu pemohonan maaf dari @JKRMalaysia . Apa yang saya minta cuma tolong ambil tindakan dan pantau jalanraya rosak yang lain terutamanya laluan motorsikal. Kasihanilah penunggang motorsikal seperti saya. pic.twitter.com/5iMCwybRm6

Kalau rakyat biasa langgar lubang sampai ada yang meninggal pun, buat bodoh je.. Sampai kena ada surat untuk proses. Hmmmmm sedih plak bila ada double standard mcm ni.

— .:ᗩ Z a M:. (@muhd_azam7) December 27, 2020

So you're saying a menteri needs to be in an accident in order for the road to be fixed properly?

— skelehan (@Solehanc) December 28, 2020

See? When the victim is a VIP, they will apologize straightaway. For average people like us, they just turn a blind eye. https://t.co/24jmyZRgz9

— Kemenyan (@kemenyan1234) December 27, 2020

Diharap dengan kebangkitan isu ini, masalah jalan berlubang yang merbahayakan para pengguna jalanraya akan diselesaikan dengan kadar segera. Apakah pendapat anda akan isu ini?

Bagi anda yang terlepas berita Khairy Jamaluddin kemalangan, boleh klik pautan di bawah untuk ketahui lebih lanjut.

Jatuh Lubang Ketika Berbasikal, Akaun Twitter JKR Kuala Langat Mohon Maaf Kepada KJ

Khairy Jamaluddin Sahkan Sandbox Wujud Di Malaysia Buat Peminat Drama Start-Up Terkejut

Khairy Jamaluddin Hentam Peniaga ‘Online’ Jual Produk Penipu


Pernah Alami Barang Hilang Di Pusat Kurier, Lelaki Ini Kongsikan Prosedur Yang Boleh Dicuba Mangsa

Kecoh sejak beberapa hari lalu apabila seorang lelaki ini meluahkan kekecewaan terhadap pekerja kurier apabila pakaian bernilai RM1,500 yang dibelinya tidak diterima sebaliknya beliau hanya menerima parcel berisi jagung buruk sahaja.

Kes beliau walau bagaimanapun berjaya diselesaikan keesokan harinya apabila dimaklumkan pusat servis kurier berkenaan berjaya menemui barangan beliau dan diserahkan semula kepada beliau.

Menerusi isu yang berlaku, beliau yang juga penjual pakaian bundle menerusi Instagram @sellsomeheat_ tampil berkongsi cara-cara yang boleh dilakukan mangsa yang mengalami barang hilang di pusat kurier bagi mendapatkan semula barangan yang dihantar penjual.

Berdasarkan pengalaman yang dilalui beliau yang dikenali sebagai Aidil Latif, beliau memaklumkan para mangsa perlu memaklumkan kepada penghantar untuk membuat laporan kepada pusat servis kurier bahawa penerima menerima barangan yang berbeza.

Seterusnya, pihak penerima juga perlu ke balai polis dalam memaklumkan situasi yang berlaku dan membuat laporan. Perkara ini dibuat sebagai rujukan pihak pusat servis kurier terhadap kes yang berlaku.

Aidil Latif turut memaklumkan beliau sebelum ini turut menggunakan cara-cara ini untuk menguar-uarkan situasi yang berlaku serta berharap mereka yang terlibat dapat memberi kerjasama sekaligus membolehkan orang ramai mengetahui perkara yang terjadi.

Difahamkan langkah-langkah ini antara yang dilakukan beliau dalam mendapatkan semula pakaian yang dipesan bernilai RM1,500.

Selain itu, sebuah lagi langkah yang boleh digunakan buat mereka yang menghantar barangan yang berharga adalah mendapatkan khidmat insuran dalam memastikan sekiranya berlaku kehilangan terhadap barangan tersebut, pihak servis kurier perlu menggantikannya semula.

Beliau berharap perkongsian ringkas ini dapat membantu mereka yang pernah mengalami masalah melibatkan barangan hilang sewaktu pengeposan atau di pusat kurier dalam mendapatkan semula barangan yang sepatutnya diterima.

Ketahui lebih lanjut mengenai perkongsian lelaki ini apabila beliau yang membeli pakaian bernilai RM1,500 sekadar menerima jagung buruk daripada penghantar servis kurier berkenaan.

Beli Baju RM1,500 ‘Dapat’ Jagung Buruk, Lelaki Ini Luah Kekecewaan Terhadap Pekerja Servis Kurier

Gadis Kecewa Parcel Snek Dibuka Pekerja Kurier, Diganti Dengan Botol Susu Dan Permainan

‘Tersangkut’ Dalam Bilik Air Stesen Minyak, Lelaki Ini Guna Aplikasi Setel Sebagai Penyelamat


adidas Menang Kes Tanda Dagang ‘Three Stripes’

adidas baru-baru ini telah memenangi saman terhadap syarikat kasut dari Belgium, Shoe Branding di mahkamah Kesatuan Eropah. Pada tahun 2009 dan 2011, Shoe Branding memfailkan permohonan bagi pendaftaran dua tanda cap dagangan iaitu satu pada kasut dan satu lagi pada keselamatan kasut.

Setelah disemak, adidas menentang pemfailan kasut jenama Belgium itu menyatakan dua jalur selari Kasut Branding tersebut telah mencabul reka bentuk ikonik tiga jalur itu. Pada tahun 2015 dan 2016, Pejabat Harta Intelek Kesatuan Eropah menolak penandatanganan tanda cap dagangan dari Shoe Branding Europe dalam dua keputusan berasingan. Shoe Branding membuat rayuan kes ini ke Mahkamah Agung EU, yang merupakan mahkamah kedua tertinggi di Eropah.

Minggu lalu, mahkamah Agung EU memutuskan untuk memihak kepada adidas, menyekat kedua-dua cap dagangan untuk dua jalur selari yang difailkan oleh syarikat Belgium berkenaan.

Dalam siaran berita, mahkamah mendapati Shoe Branding tidak menunjukkan sebab yang munasabah untuk menggunakan reka bentuk yang dipohon serta ‘cuba mengaut keuntungan yang tidak adil daripada jenama adidas’.


Pernah Bekerja Bersama, Aaron Aziz Dedah Sikap Sebenar Allahyarham Ridzuan Hashim

Pemergian pelakon veteran, Ridzuan Hashim semalam mengejutkan ramai pihak. Sebagai rakan selebriti yang pernah bekerja bersama, Datuk Aaron Aziz antara yang terasa kehilangan arwah dan menganggap pemergian Ridzuan satu kehilangan besar dalam industri seni tanah air kita.

Menerusi laporan, Aaron yang mengenang kembali pengalaman sepanjang bekerja dengan arwah menerusi beberapa projek drama dan filem termasuklah KL Gengster menyifatkan arwah sebagai seorang pelakon veteran yang sangat merendah diri di set penggambaran.

A post shared by Aaron Aziz (@aarondwiaziz)

“Arwah sangat baik. Walaupun dia seorang senior, dia tidak pernah kedekut memberikan tunjuk ajar dan tidak pernah menganggap saya sebagai seorang pendatang baru.” kata Aaron.

Tambahnya, Aaron turut berpendapat bahawa arwah mempunyai aura lelaki maskulin dan sesuai berlakon dalam filem samseng serta merasakan bahawa watak ‘King’ KL Gangster merupakan antara projek arwah paling berjaya.

Dalam pada itu, Aaron juga mendoakan agar segala kesakitan semasa hayatnya dapat menghapuskan dosa arwah.


Pernah Bekerja Sebagai Penulis Dan Miliki Kereta Kancil, Ebit Lew Kongsi Kisah ‘Aunty Foodpanda’

Baru-baru ini tular di media sosial perkongsian mengenai seorang aunty yang kelihatan sudah berusia dan masih bekerja sebagai pekerja penghantaran makanan Foodpanda.

Gambarnya yang kelihatan seperti sedang menunggu pesanan untuk aplikasi itu sebelum ini menjadi tumpuan media dan menerima pujian daripada netizen kerana ketabahannya masih bekerja walaupun sudah berusia.

Walaupun gambar berkenaan tular dan dikongsikan di media sosial, namun tidak banyak yang diketahui mengenai aunty berkenaan sehinggalah pendakwah dan penceramah Ustaz Ebit Lew mengunjungi beliau sendiri di Kuala Lumpur dan berkongsikan kisah mengenai wanita berkenaan.

Menurut Ebit, aunty berkenaan dikenali sebagai Christine Ti dan kini tinggal berdua bersama adiknya selepas ibu mereka meninggal dunia.

“Sebelum ini kerja penulis majalah berbahasa Inggeris. Pandai bahasa Inggeris, hebat tulisannya.

“Semenjak awal Perintah Kawalan Pergerakan (PKP) hilang kerja. Mula kerja Foodpanda guna kereta kancil lama,” kongsi Ustaz Ebit Lew di Facebook-nya.

Ebit ketika lawatannya bertemu dengan aunty berkenaan turut berpeluang untuk membantu membaiki kereta Kancil yang digunakan aunty Christine sebelum ini di samping memberikan duit belanja kepadanya.

Kereta kancil yang digunakan beliau untuk menghantar makanan itu menurut aunty Christine sudah berusia 25 tahun dan beliau sangat menyayanginya.

“Seronok menangis gembira bila saya tolong repair kereta ni. Beri sedikit duit belanja.

“Nanti nak tengok rumahnya, dengarnya dah bocor dan ada kerosakan. Tadi masa parking,dia nak bagi tiket parkingnya bayarkan untuk kereta kawan-kawan saya. Tak apa auntie. Baiknya,” cerita Ebit.

Aunty Christine juga menurut Ebit juga gembira dengan pekerjaannya sebagai penghantar makanan ketika ini. Menurut beliau, walaupun perkhidmatan itu biasanya dijalankan oleh golongan muda namun menurutnya tiada politik kerja antara mereka dan menjelaskan mereka semuanya baik-baik.

Ini bukanlah kali pertama Ebit Lew menghulurkan bantuan kepada pekerja penghantaran makanan malah beliau sebelum ini pernah menghadiahkan basikal lipat kepada beberapa orang individu yang menjalankan perkhidmatan berkenaan dan tidak mempunyai pengangkutan atau kenderaan.

Baca perkongsian kami sebelum ini mengenainya melalui pautan di bawah.

Ebit Lew Hadiahkan Basikal Lipat Buat Penghantar Makanan Tiada Kenderaan Dan Lesen

Pilu Dengan Pemergian Siti Nur Surya, Ebit Lew Ziarah Keluarga Arwah Di Terengganu

Selepas ElewsMart, Ebit Lew Wujudkan ‘Food Bank’ Khas Untuk Membantu Golongan Yang Memerlukan


Pernah Belajar Bidang Senibina Dorong Pasangan Ini Buat Dekorasi Sendiri Untuk Rumah

Dekorasi menarik dan penuh ceria di dalam rumah Puan Nani Idayu ini pastinya menarik minat sesiapa saja untuk turut teringin melakukan dekorasi yang sama.

Rumah teres yang terletak di Teluk Intan ini mempunyai 4 bilik, 3 bilik air, 1 ruang tamu, ruang makan dan dapur telah berjaya dihias indah dengan susunan dan dekorasi yang unik serta berwarna warni.

Bagi Puan Nani Idayu, idea dekorasi ini datang dari minat beliau yang menyukai dekorasi gaya Electic Scandinavian manakala suaminya pula sukakan gaya dekorasi Industrial Style.

Ditambah pula pasangan suami isteri ini pernah menuntut dalam bidang senibina sewaktu belajar di universiti dulu, mereka mengambil keputusan untuk mempraktikkan apa yang telah dipelajari dalam merekahias ruang di dalam rumah mereka.

Puan Nani merupakan seorang pensyarah senibina manakala suami beliau pula bekerja sebagai ‘project architect‘.

Selain dari minat dan ilmu yang sedia ada, Puan Nani dan suami turut mencari rujukan di internet dan dari majalah.

Anggaran kos keseluruhan untuk rekahias dalaman ini adalah sekitar RM8,000.

Ditambah pula ada diantara dekorasi boleh dilakukan sendiri oleh beliau dan suami.

Baca: Rumah Teres Setingkat TTDI Diubah Suai Seperti Banglo Mewah Dan Moden

Barang-barang deko seperti perabot kebanyakannya dibeli dari Ikea kerana lebih paraktikal dan harganya yang mampu milik.

Ada juga antara barang deko yang dibeli dari SSF Home Deco dan Kedai Kaison terutama untuk barang hiasan yang kecil tapi tampak eksklusif.

Terserlah kreativiti pasangan ini apabila rak buku dijadikan sebagai pembahagi antara ruang tamu dan ruang makan.

Vocket mengucapkan terima kasih kepada Puan Nani yang telah sudi berkongsi hasil sentuhan beliau dan suami ini. Semoga idea dari puan Nani dapat memberi anda idea untuk mendekorasi rumah impian anda.

Baca lagi: 38 Idea Dekorasi Dapur Untuk Apartment Dan Kondominium Yang Kecil Dan Comel

LIKE dan FOLLOW Vocket di Facebook serta Instagram


Pernah Belanja Sehingga RM2 Juta Untuk Rawatan Kosmetik, Safiey Illias Nasihat Jangan Ikut Jejak Langkahnya

Untuk tampil lebih cantik dan bergaya, sudah pasti perbelanjaan perlu dikeluarkan. Namun buat usahawan kosmetik dan penyanyi Safiey Ilias atau nama sebenarnya Mohd Saifuddin Illias jumlahnya bukan sedikit.

Menurut laporan Harian Metro, Safiey menjelaskan dia telah membelanjakan sekitar RM1 sehingga RM2 juta untuk keseluruhan pembedahan kosmetik yang dilakukan sebelum ini.

Kos itu menurutnya termasuklah pelbagai pembedahan yang dilakukan di wajahnya dimana harga untuk keseluruhannya dikatakan berharga lebih kurang dengan sebuah kereta Ford Mustang.

Kali ini RATU SEMESTA ALAM mendedahkan tentang penyesalan sye melakukan rawatan kecantikan di klinik/doktor yang tidak bertauliah. . . Nasihat saya, pastikan rawatan yang dilakukan oleh anda adalah dengan Doktor Bertauliah yang mempunyai sijil LCP (Letter of Credential and Privilege) yang sah. Safiey Illias menentang sekeras-kerasnya rawatan yang dilakukan oleh individu seperti beautician, Medical Assistant (MA) mahupun nurse. Safiey Illias juga menyatakan Doktor Kesihatan biasa TIDAK BOLEH melakukan sebarang prosedur estetik pada pesakit. Pastikan Doktor yang melakukan sebarang prosedur estetik mempunyai sijil LCP yang sah dan klinik berkenaan dipantau oleh KKM mengikut spesifikasi rawatan klinik estetik yang sah. . . Untuk info/pertanyaan lanjut berkenaan sebarang rawatan estetik, laser, tanam rambut dan kecantikan oleh @drshaharom , boleh hubungi maklumat dibawah:- . . ☎ 095164777 (Kuantan) @thalia_clinic IG : https://instagram.com/thalia_clinic?igshid=18nmrplq5wqpa . . ☎ 0356332333 (Subang) @drshahhairclinic IG : https://instagram.com/drshahhairclinic?igshid=1avake6poragu . . IG Dr Shaharom @drshaharom : https://instagram.com/drshaharom?igshid=tclvgzn02ib0 . . AWAS TAK KOSONG ! Video penuh di YOUTUBE TV SYINTA GILA . . . #Sofeaestetik #syintagila #tvsyintagila #lurvesister #glasskinz #takkosongyee #awastakkosong

A post shared by  RATU SEMESTA ALAM (@safieyillias94) on Jul 8, 2020 at 4:54pm PDT

“Kenapa banyak dan mahal begitu? Saya buat naikkan kening dengan tebuk di bahagian atas dahi dengan kos sebanyak RM30,000.

“Saya buat hidung di Korea Selatan menggunakan tulang rusuk dengan kos RM45,000. Untuk hidung saya buat 11 kali yang mana 10 kali sebelum itu dilakukan di Thailand dengan kos RM2,000 hingga RM4,000 untuk sekali menggunakan silikon,” jelasnya.

Selain daripada pembedahan-pembedahan di atas, Safiey juga turut menyenaraikan beberapa lagi pembedahan yang pernah dilakukannya sebelum ini yang menyumbang kepada jumlah keseluruhan itu.

Pendedahan itu dibuat melalui satu video yang dimuat naik beliau di saluran YouTube miliknya, TV SYINTA GILA beberapa hari lalu.

Walaupun telah membelanjakan sejumlah wang yang besar dan melalui beberapa pembedahan sebelum ini, namun Safiey dalam video itu menasihatkan orang ramai agar tidak melakukan apa yang telah dilakukannya sebelum ini.

Bagaimanapun dia menjelaskan tidak mampu menghalang sekiranya ada yang berkira-kira untuk membuat pembedahan plastik tetapi sekali lagi mengingatkan adalah lebih baik sekiranya mereka menghargai kecantikan sedia ada.

“Kalau ada hasrat nak buat pembedahan plastik apa semua, fikir lah banyak kali sebab memang sah-sah haram di sisi Islam.

“Jangan meniru saya, saya cuma memberikan informasi sahaja terpulang kepada anda.

“Saya dah lepas dah menegur anda, terpulang kepada anda kalau nak buat. Hargai kecantikan yang ada pun lebih bagus sebenarnya,” pesannya dalam video tersebut.

Selain memuat naik video pendedahan kos sebenar rawatan kosmetik yang dialuinya, Safiey juga turut berkongsikan pesanan berguna agar individu yang berkira-kira untuk membuat pembedahan plastik mendapatkan khidmat pakar yang betul.

Baca perkongsian daripada pengasas Sendayu Tinggi ini untuk tampil cantik dan berbeza dengan cara yang selamat di pautan di bawah.

Pengasas Sendayu Tinggi Kongsi Cara Beretika Hasilkan Produk Kecantikan Yang Selamat

13 Produk Kecantikan Yang Anda Wajib Miliki Untuk Tampil Berseri Di Pagi Raya


Pernah Belikan ‘Underwear’ Dari Jepun, Lelaki Ini Kongsi Pengalaman Pelik Jadi ‘Personal Shopper’

Trend menggunakan perkhidmatan personal shopper bukanlah satu lagi perkara yang asing dalam kalangan masyarakat kita.

Kebanyakan masanya, pelanggan-pelanggan ini akan mengirimkan barang-barang yang tiada dijual di negara kita kepada geng personal shopper yang berada di luar negara.

Antara barang yang selalu dikirimkan kepada mereka adalah pakaian, barangan berjenama dan juga barang-barang yang tiada dijual di dalam negara.

Bagaimanapun, pendedahan dari salah seorang personal shopper dari Malaysia ini pasti akan mengejutkan ramai orang di mana dia telah diminta untuk membeli pakaian dalam wanita.

Dalam perkongsiannya kepada MStar, pelajar pengajian Doktor Falsafah di Universiti of Tsukuba di Jepun, Ezral Ghazali memberitahu permintaan membeli bra dari pelanggannya di Malaysia adalah antara pengalaman pelik yang pernah dialaminya.

“Ada yang pernah kirim kat saya pakaian dalam wanita.

“Alasannya corak tu tak dijual di Malaysia, saya pun belikan je,” katanya.

Selain membelikan pakaian dalam, dia juga pernah membelikan seutas jam tangan berjenama G-Shock yang berharga RM3,000 buat pelanggannya.

Menjalankan aktiviti sebagai personal shopper ketika berada di negara matahari terbit itu juga, Ezra berkata dia turut membelikan termos berjenama Starbucks di sana.

Ini katanya walaupun termos Starbucks juga ada dijual di Malaysia, namun corak yang ditawarkan dua negara itu adalah berbeza.

Ramai jugak yang buat palatao ni. Dah bagitau banyak kali dah, you can’t get the exact same design in Malaysia. Memang ada thermos hitam ni in Malaysia tapi design dia lain. https://t.co/AzHXEy2TAV

— Dr. Starbucks 🇯🇵 (@EZR4L) March 4, 2020

Paling menarik, termos yang dijual di Jepun itu sebenarnya dibuat di Malaysia namun atas beberapa sebab ia tidak dijual di negara kita sekaligus menjadikan ia antara produk paling popular yang dikirimkan kepada beliau.

“Termos itu dibuat sahaja di Malaysia kemudian dieksport ke Jepun. Hanya Starbucks di Jepun sahaja yang mempunyai lesen untuk menjual termos bercorak seperti itu […].

“Anda tidak akan jumpa di Malaysia walaupun pengilangnya di sana,” jelasnya.

Baca perkongsian kami sebelum ini bagaimana anda boleh menjana pendapatan dengan menjadi personal shopper. Klik pautan di bawah untuk membaca.

7 Tip Buat Duit Sambil Travel Melalui ‘Personal Shopper’

16 Pekerjaan Ini Anda Boleh Lakukan Di Luar Negara Sambil Terokai Dunia


Pernah Berjuang Bersama Leftenan Adnan, Perajurit Ini Antara Yang Masih Bertahan Dari Perang Dunia Kedua

Perang Dunia Ke 2 mungkin sudah lama berlalu, namun siapa sangka sebenarnya masih terdapat pejuang veteran daripada perang tersebut yang masih hidup di negara kita.

Dalam satu temu bual yang terbit di Metro Ahad, pihak mereka berjaya menemu bual salah seorang veteran Perang Dunia Kedua aitu Prebet Ujang Mormin, yang ‘dipercayai satu-satunya veteran Perang Dunia Kedua yang masih hidup di negara ini dalam hayat sebegitu’.

Menurut laporan tersebut, Prebet Ujang dikatakan  pernah berjuang dalam batalion yang sama dengan Leftenan Adnan ketika pertempuran Pasir Panjang, Bukit Chermin dan Bukit Candu.

Perjuangan mereka dalam melawan tentera Jepun ketika perang tersebut turut menerima pengiktirafan apabila dianugerahkan Pingat Jasa Malaysia dan menerima pingat War Medal dan Pacific Star daripada kerajaan British atas penglibatannya di Singapura.

Mengimbau kembali kenangannya ketika Perang Dunia Kedua, Prebet Ujang berkata dia pertama kali dihantar ke Singapura hanya selepas empat bulan menyertai latihan tentera di Port Dickson pada 1941.

Beliau ketika itu dihantar ke Gap Ridge, Singapura bagi mengekang kemaraan serangan askar Jepun sebaik mereka mula menyerang Tanah Melayu.

Ujang bagaimanapun difahamkan mula menyertai bidang ketenteraan pada 1939 dengan menyertai Tentera British sebelum diserap ke Batalion Pertama Rejimen Askar Melayu Diraja (RAMD) sebagai Prebet pada 1942.

Bercerita lanjut mengenai pengalamannya berjuang bersama Allahyarham Leftenan Adnan, Ujang menjelaskan kubu yang dijaga mereka adalah merupakan benteng pertahanan terakhir British yang berada di bawah Leftenan Jeneral Arthur Percival .

“Kubu yang kami jaga adalah kubu terakhir di Singapura. Saya berjuang bersama Leftenan Adnan Saidi yang berkubu di Bukit Candu, Pasir Panjang dan pada masa sama, saya bersama kompeni yang ditempatkan di Bukit Chermin.

“Selama berhari-hari menghalang kemaraan Jepun, kami putus bekalan makanan sebelum terpaksa berundur ke dalam hutan di Singapura sebaik mendapat berita Leftenan Adnan gugur dalam pertempuran pada 14 Februari 1942,” kata Ujang.

Temu bual antara Ujang itu bagaimanapun menurut pihak mereka terpaksa ditamatkan lebih awal kerana keadaannya yang uzur.

Manakala kisahnya juga dibacakan semula oleh Pengerusi Koperasi Bekas Warga Rejimen Pertama Askar Melayu Diraja, Kapten (B) Datuk Mohd Awal Nordin kepada Harian Metro.

Prebet Ujang juga kini dijaga oleh pihak Angakatan Tentera Malaysia (ATM) di Hospital Angakatan Tentera Tuanku Mizan kerana keadaannya yang uzur dan tidak mampu lagi untuk berjalan.

Anda boleh membaca temu bual penuh Prebet Ujang bersama Harian Metro di sini.

Baca juga mengenai permainan video dihasilkan anak tempatan ini yang memuatkan Leftenan Adnan sebagai watak dalam permainan tersebut. Baca mengenainya di pautan di bawah.

Permainan Video ‘Leftenan Adnan’ Rekaan Anak Tempatan Curi Perhatian Netizen

Saya Akur Dengan Jawapan Nenek Tentang Bendera Malaysia Dan Hari Merdeka

Tunku Abdul Rahman Adalah ‘Dalang’ Di Sebalik Konspirasi Penculikan Sultan Abdul Hamid


Pernah Bermain Sebagai ‘Striker’ UM, Perkongsian Dr Adham Baba Ini Undang Perhatian Netizen

Semalam telah berlangsungnya Hari Sukan Negara di mana orang ramai seluruh Malaysia telah mengambil bahagian untuk bersukan pada hari tersebut. Sambutan pada tahun ini nampaknya berjaya disambut dengan meriah mengikut SOP yang ditetapkan.

Bersempena dengan Hari Sukan Negara, Dr Adham Baba selaku Menteri Sains, Teknologi dan Inovasi nampaknya turut mengambil peluang dalam berkongsi kisah silam beliau melalui platform TikTok.

Menerusi perkongsian, beliau memaklumkan sukan sememangnya dekat di hati beliau. Lebih mengejutkan ramai, beliau memaklumkan turut bermain di posisi penyerang sewaktu di Universiti Malaya. Dr Adham juga turut berkongsi beberapa gambar sewaktu bergelar pelajar dan mahasiswa.

Sempena Hari Sukan Negara hari ini, saya nak kongsi— ramai tak tahu saya aktif dalam sukan bola sepak sejak di Sekolah Rendah Inggeris Rengit, High School Batu Pahat dan Universiti Malaya. Geng bola komen di bawah. Selamat Hari Sukan Negara! 🇲🇾#harisukannegara #hsn2022 #keluargamalaysia #jdt

♬ On The Floor (Jennifer Lopez feat. Pitbull Tribute) – Instrumental – PopMusik

Perkongsian video ringkas beliau nampaknya turut meraih pelbagai respon daripada para netizen yang komen pada video beliau. Berikut antara komen netizen mengenai perkongsian video daripada mantan Menteri Kesihatan ini.

Sementara itu, beliau juga tidak menafikan untuk kembali bermain bola sepak sekiranya terdapat perlawanan bola sepak veteran kelak. Dr Adham Baba menyarankan kepada orang ramai agar sentiasa patuh SOP dalam usaha mengurangkan kes harian COVID-19.

Tular pada hari ini apabila ahli GPMC Kedah mencadangkan agar penerima vaksin COVID-19 menggunakan tin foil bagi mengelakkan daripada diganggu isyarat 5G.

Ahli GPMC Kedah Cadang Pakai ‘Tin Foil’, Takut Diganggu Dengan Isyarat 5G Vaksin COVID-19

Seperti ‘Jarvis’ Dalam Filem Iron Man, Dashcam Canggih Ini Curi Tumpuan Netizen


Pernah Bongkar Pada Tahun 2021, Caprice Bagi ‘Hint’ Mahu Kembali Dedah Perangai Sebenar Ebit Lew

Kecoh pada tahun 2021 lalu apabila Caprice mendedahkan mengetahui sesuatu yang orang lain tidak tahu mengenai Ebit Lew. Perkongsian yang dibuat Caprice sejurus selepas Ebit Lew tiba di Gaza tersebut telah menerima pelbagai respon di kalangan netizen.

Isu tersebut walau bagaimanapun berakhir setakat itu sahaja selepas kedua-dua pihak tampil dengan penjelasan masing-masing.

Terbaharu, Caprice sekali lagi dilihat memberi respon terhadap isu terbaru melibatkan Ebit Lew bersama seorang ‘gelandangan’ Indonesia yang didakwa merupakan influencer popular di TikTok.

A post shared by Tiger of AlQuds (@capricedaddycap)

Bukan itu sahaja, Caprice turut memberi hint serta bertanya pendapat kepada pihak netizen sama ada beliau harus meneruskan misi pembongkaran mengenai Ebit Lew atau sebaliknya.

Menerusi perkongsian di Insta Stories pula, Caprice turut meluahkan rasa syukur setelah satu persatu ‘aktiviti’ Ebit Lew mulai dikesan orang ramai. Berikut merupakan respon netizen terhadap video Ebit Lew yang dikongsikan Caprice.

Dilaporkan setakat ini Ebit Lew dibicarakan atas 11 pertuduhan susulan kes gangguan seksual di mana antaranya adalah menghantar perkataan serta gambar lucah melalui aplikasi WhatsApp.


Pernah Buka 30 Stesen Shell Di India, Ini Kisah ‘Big Boss Shell’ Yang Ramai Tidak Tahu

Semalam tular ‘big boss’ Shell Malaysia yang dilaporkan turun padang bagi bertemu sendiri dengan pelajar yang dirakam memakai baju Shell ketika hadir mengambil keputusan SPM baru-baru ini.

Mungkin ramai yang masih tidak tahu ‘big boss’ Shell atau nama sebenarnya Shairan Huzani Husain itu adalah merupakan Pengarah Urusan Shell Malaysia sejak daripada 2016.

Dalam satu perkongsian Careta.my walaupun baru menjawat jawatan tinggi itu lima tahun yang lalu, dia bagaimanapun sudah bekerja dengan Shell sejak tahun 1993 lagi.

Bermula daripada bekerja bersama Shell Chemical, yang menghasilkan produk ubat nyamuk Shelltox ketika itu sehinggalah beliau dihantar oleh pihak syarikat ke India untuk meluaskan empayar perniagaan mereka.

Royal Dutch Shell- syarikat induk Shell ketika itu menugaskan beliau untuk ke India bagi memulakan perniagaan Shell di negara itu.

“Pejabat pertama Royal Dutch Shell di India ialah sebuah bilik kecil di hotel Taj West End. Saya membeli empat kerusi, satu mesin faks dan meja yang saya pinjam dari hotel.”

“Dan itulah permulaan Shell di India. Sehingga kini, nama di dalam lesen perniagaan Shell di India masih mempunyai nama saya!”

wishing you joyful reunion dinner with your loved ones 💖

A post shared by  Shairan Huzani (@pakcikshell) on Jan 23, 2020 at 3:10am PST

Menurut beliau, sepanjang empat tahun berada di sana, mereka telah berjaya membuka sehingga 30 stesen minyak di negara itu sebelum memutuskan untuk pulang ke tanah air.

Kerana kejayaannya mengemudi Shell di India itu, dia kemudiannya ditugaskan pula untuk menjaga rangkaian stesen minyak syarikat itu di serata dunia.

“Walaupun saya ditempatkan di Malaysia, saya perlu terbang ke serata dunia untuk tugas itu.”

Shairan dalam temu bual tersebut bagaimanapun menjelaskan dia juga pernah bekerja di beberapa bahagaian seperti Corporate Finance, Forex Trading dan bahagian upstream di Miri sebelum diletakkan di bahagian retail dan berlepas ke India.

Walaupun sudah memegang pelbagai jawatan namun dia menjelaskan bidang retail telah berjaya menarik minatnya selepas pertama kali ditugaskan menjaga stesen minyak Shell di Glenmarie.

“Saya pernah mencuci tandas di stesen tersebut pun,” kongsinya.

kerja shift cleaner hari ni getting toilets super clean n ready for customers pulang ke kay el after cny. lepas tut tut jgn lupa flush ek… cian pakcik 😅😅😅

A post shared by  Shairan Huzani (@pakcikshell) on Jan 25, 2020 at 7:23pm PST

Dalam temu bual itu juga, Shairan turut mendedahkan mungkin apa yang menjadi jawapan kepada kenapa dia sendiri yang turun padang untuk bersama-sama dengan pekerjanya yang baru sahaja mendapat keputusan SPM.

Menurut beliau, Shell amat mementingkan kemajuan kerjaya untuk pekerja-pekerja mereka.

“Kami memanggil mereka sebagai site-heroes,” terang Shairan.

Jadi tidak hairanlah jika beliau sendiri yang turun padang untuk bertemu dengan pekerjanya yang baru sahaja mengambil keputusan SPM baru-baru ini dan turut memberikan hadiah dan dorongan buat mereka.

Baca perkongsian kami sebelum ini mengenai kisah ‘big boss Shell’ ini turun padang bertemu dengan adik ini yang memakai baju Shell ketika mengambil keputusan SPM baru-baru ini.

‘Big Boss’ Turun Padang Jumpa Pelajar Tular Ambil Keputusan SPM Pakai Baju Shell

5 Perkara Yang Anda Boleh Belajar Dari Kes Pencabulan Ke Atas ‘Gadis Shell’

‘Pak Cik Shell’ Terus Beri Kerja Selepas Mendengar Kisah Remaja Gelandangan Ini


Pernah Dapat 5A UPSR, Pavithra Kongsi Kisah Sedih Terpaksa Berhenti Sekolah Menengah

Di sebalik populariti yang dikecapi bersama suaminya ketika ini, mungkin ramai yang tidak tahu S Pavithra yang terkenal dengan video masakan pernah mengalami kisah duka dalam hidupnya.

Dalam satu temu bual bersama Astro, isteri kepada M Sugu yang turut serta dalam pembuatan video di channel ‘Sugu Pavithra’ itu memberitahu dia tidak dapat meneruskan persekolahannya satu ketika dahulu kerana kesusahan hidup yang dialami keluarganya.

Jelas Pavithra, walaupun pernah mendapat keputusan 5A ketika Ujian Penilaian Sekolah Rendah (UPSR), namun beliau terpaksa berhenti sekolah ketika berada di Tingkatan 4.

“Saya dulu sekolah rendah UPSR (Ujian Penilaian Sekolah Rendah) dapat 5A. Bahasa Melayu memang subjek kegemaran saya. Cuma, apabila ke Sekolah Menengah saya hanya dapat belajar separuh jalan sahaja. Tingkatan 4 pun tak habis belajar.

“Saya dari kecil memang susah. Hari-hari pergi sekolah, naik bas tambang, tapi selalu tak dapat pergi sekolah sebab susah. Jadi, saya tak dapat belajar dengan baik,” katanya kepada Astro Gempak.

Keputusan tidak meneruskan persekolahan dan bekerja ketika itu menurut Pavithra bagaimanapun secara tidak langsung memberi ruang kepada beliau untuk mempelajari bahasa Melayu dengan lebih fasih.

Hal itu menurutnya berlaku selepas dia lebih banyak bergaul dengan rakan-rakan yang berbahasa Melayu dengan baik ketika bekerja di kilang.

“Sewaktu kerja di kilang, saya banyak bergaul dengan lebih ramai kawan-kawan Melayu. Dari situlah bahasa Melayu saya menjadi lagi fasih,” katanya.

Dan kini siapa sangka, dengan kemahiran bahasa Melayu yang begitu baik, beliau mampu menarik minat ratusan ribu penonton dengan penghasilan dan perkongsian video masakannya di YouTube.

Malah kisahnya sebelum ini menyatukan rakyat Malaysia dengan video-video yang dimuat naik bersama suaminya M Sugu turut menarik perhatian perdana menteri kita.

Baca perkongsian kami sebelum ini yang melaporkan bagaimana pasangan suami isteri ini menerima hadiah daripada perdana menteri kita di pautan di bawah.

Sugu Pavithra Dilaporkan Terima Hadiah Dan Kad Ucapan Daripada Perdana Menteri

Hanya Rakam Menggunakan Telefon, ‘Channel’ YouTube Masakan Wanita Ini Kini Dibayar Google

Resipi Sugu Di YouTube Jadi Panduan Pasangan Jepun Ini Hasilkan Kari Ayam


adidas Menang Kes Terhadap Skechers Untuk Model ‘Stan Smith’

adidas baru-baru ini telah memang kes terhadap jenama dari Amerika Syarikat, Skechers berkenaan kes syarikat berkenaan meniru model kasut Stan Smith yang dijual oleh Skechers.

Model ikonik Stan Smith sememangnya menjadi trademark untuk adidas dan model Onix oleh Skechers ini memang sangat serupa dengan model berkenaan. Keputusan mahkamah menetapkan Skechers perlu menghentikan penjualan model Onix ini di pasaran.

Ini bukan kali pertama adidas menyaman Skechers berkenaan isu tiru rekaan ini. Menurut wakil adidas, saman ini dilancarkan kerana model Onix ini boleh mengelirukan pengguna untuk membeli model ini berbanding kasut adidas Stan Smith.

Julai tahun lalu, Skechers turut meniru corak rekaan kasut Yeezy untuk koleksi kasut pejabat. Ya, ianya langsung tidak menarik.


Pernah Diberhentikan Pengajian Di UiTM, Saya Tidak Sia-siakan Peluang Ke 2 Hingga Gapai PhD

Saya terpanggil untuk berkongsi kisah pengalaman pembelajaran saya terdahulu. Ramai di kalangan pelajar saya sendiri menyangkakan bahawa saya adalah seorang yang cemerlang sejak di bangku sekolah lagi. Tetapi realitinya adalah tidak.

Buat permulaan, keputusan UPSR saya adalah baik, di mana saya memperolehi 2A dan 3C. Selepas itu, prestasi akademik terus merundum, disebabkan oleh sifat malas belajar yang ada pada diri saya. Untuk keputusan PMR, saya hanya mendapat 2A sahaja dan C bagi subjek Matematik, sekaligus meranapkan impian saya untuk memasuki aliran Sains.

Dengan berat hati, saya meneruskan pembelajaran di aliran Perakaunan. Tetapi nasib menyebelahi saya tidak lama selepas itu, di mana pihak sekolah membuka peluang kepada pelajar aliran lain yang ingin bertukar ke aliran Sains. Langkah ini bertujuan untuk meningkatkan lagi pelajar aliran Sains di sekolah saya.

Setelah berjumpa dengan Guru Besar untuk menyatakan hasrat saya untuk bertukar aliran, beliau pada mulanya tidak bersetuju untuk saya mengikuti aliran Sains disebabkan oleh faktor keputusan PMR yang tidak memberangsangkan. Saya bersungguh-sungguh berjanji kepadanya untuk belajar sebaik mungkin dan akhirnya beliau bersetuju untuk membenarkan saya memasuki aliran Sains.

Sebaik mengikuti aliran Sains, saya telah merasakan bahawa saya telah membuat satu keputusan yang silap, di mana subjek-subjek Sains Tulen yang saya ambil adalah terlalu sukar untuk saya ikuti. Ditambah pula dengan subjek Matematik Tambahan yang dianggap sebagai killer subject oleh semua pelajar aliran Sains.

Setiap kali peperiksaan tahunan, saya akan mendapat antara keputusan yang tercorot di dalam kelas dan ini mengundang perasaan risau pada cikgu tingkatan saya (untuk subjek Matematik Tambahan, sekalipun tak pernah lulus).

Akhirnya, apabila keputusan SPM sebenar telah diumumkan, keputusan yang diperolehi adalah sangat teruk. Cikgu tingkatan yang menyerahkan slip keputusan tersebut menyatakan bahawa saya memang tiada masa hadapan yang cerah dan di dalam hati saya mengakui akan pendapatnya.

Selepas itu, saya cuba untuk mohon menyambung pengajian di pelbagai institusi, malangnya semua telah ditolak. Maka bermulalah episod saya sebagai seorang operator pengeluaran di kilang Denso di Bangi. Selepas 6 bulan, saya telah bertukar kerja sebagai pembantu jualan pula di farmasi Guardian, Kajang.

Tidak lama selepas itu, saya mendapat maklumat bahawa bagi sesiapa yang tidak cemerlang semasa SPM, boleh menyambung pengajian di peringkat Pra-Sains di UiTM. Kursus Pra-Sains ini akan menggilap kembali pengetahuan subjek-subjek Sains Tulen sebelum diterima masuk ke program Diploma UiTM.

Jika berjaya memperolehi CGPA 3.00 dan ke atas bagi semester pertama kursus Pra-Sains, layak untuk mengikuti program-program Diploma di UiTM. Tetapi jika CGPA kurang dari 3.00, maka terpaksa mengikuti semester kedua kursus Pra-Sains. Alhamdullilah, saya telah diterima masuk ke program ini di UiTM Jengka, Pahang.

Malangnya, CGPA bagi semester pertama saya adalah 1.92 dan saya telah mendapat keputusan Gagal dan Diberhentikan. Apabila membaca keputusan tersebut, terus rasa dunia saya gelap gelita. Maka, saya kembali membuat kerja part-time selepas itu. Parents pun berasa sangat kecewa dan berputus asa dengan saya.

Tetapi selang seminggu selepas itu, ibu saya telah mendapat satu panggilan dari pihak UiTM Jengka yang memaklumkan bahawa mereka ingin membenarkan saya untuk mengikuti pengajian semetser kedua Kursus Pra-Sains, memandangkan CGPA saya adalah kurang sedikit sahaja di bawah 2.00.

Mendengar berita ini, saya telah berjanji di hadapan ibubapa saya untuk benar-benar berubah dan tidak akan mengulangi lagi kesilapan yang lepas. Oleh itu, saya telah mengikuti semester kedua tersebut dan Alhamdullilah saya telah memperolehi GPA 3.25.

Banyak perubahan yang telah saya lakukan, seperti rajin berjumpa dengan pensyarah, banyak mengulangkaji, mencari maklumat di perpustakaan dan menyertai study group.

Semenjak itu, saya tidak lagi menoleh ke belakang dan mengekalkan momentum tersebut. Saya sambung pula pengajian di peringkat Diploma Kimia Perindustrian di UiTM Arau, Perlis. Selepas itu, saya menyambung pengajian di peringkat Ijazah Sarjana Muda Kejuruteraan (Kepujian) Kimia dan telah berjaya menjadi pelajar pertama yang memperolehi keputusan Kelas Pertama bagi fakulti tersebut (PTPTN tak perlu bayar balik).

Kemudian membuat MSc. di dalam bidang Biochemical Engineering di School of Chemical Engineering, University of Birmingham, UK dan setelah menjadi antara 2 pelajar terbaik bagi program tersebut, terus ditawarkan tempat untuk membuat PhD di dalam bidang Chemical Engineering oleh universiti yang sama.

Alhamdullilah, saya telah berjaya menamatkan pengajian PhD di dalam tempoh 4 tahun dan tesis saya telah dicalonkan untuk anugerah Tesis Terbaik.

Jadi, tidak mustahil jika kita tidak berjaya pada masa kini, tidak bermaksud kita akan gagal selama-lamanya. Yang paling penting adalah belajar dari kegagalan yang lalu dan jangan sekali-kali berputus asa. Insya-Allah kalau saya boleh berjaya, anda semua pun pasti boleh melakukannya.

Saya berpegang teguh dengan maksud Al-Quran, Surah ar-R’ad (ayat 11) yang bermaksud, “Sesungguhnya Allah tidak akan mengubah nasib sesuatu kaum sehingga mereka sendiri mengubah apa yang ada pada diri mereka”.

Alhamdullilah, sesungguhnya aku bersyukur kepadaMu di atas segala nikmat yang telah Kau berikan kepadaku selama ini, Amin. Akhir kata, jangan pernah mempersiakan peluang yang telah diberikan kepada kita, mungkin kita tidak akan merasai peluang kedua.

Inilah coretan jujur saya, seorang insan yang suatu ketika dahulu pernah tidak diberikan apa-apa harapan oleh sesiapapun.

Terima kasih tak terhingga kepada UiTM kerana menjadikan saya sebagaimana hari ini dan Universiti Malaysia Perlis (UniMAP) kerana tempatku mencari rezeki, Syukur.


Pernah Dibuli Netizen Tentang Status Beg Jenama Mewah, Gadis Ini Dipilih Sebagai Model Charles & Keith

Masihkah anda ingat akan seorang gadis dari Singapura yang dibuli segelintir netizen apabila dia hargai pemberian ayahnya iaitu seutas beg tangan berjenama mewah, Charles & Keith?

Isu tersebut telah menjadi buah mulut ramai dan turut menjadi perhatian netizen Malaysia. Terbaharu, gadis itu yang bernama Zoe telah memuat naik gambar di akaun Instagram miliknya dengan menggayakan Charles & Keith’s Alia Chain-Strap Crossbody Bag berwarna ungu.

A post shared by zoe gabriel (@zoeaaleah)

Untuk pengetahuan anda, beg itu adalah antara salah satu beg yang terlaris keluaran jenama Charles & Keith. Difahamkan, Zoe terpilih menjadi salah satu penghias Hari Wanita Antarabangsa Charles & Keith 2023.

Menjengah ke ruangan komen, rata-rata netizen mengucapkan tahniah kepadanya dan segelintir netizen memerli mereka yang memperlekehkan serta membuli Zoe sebelum ini.


Pernah Didakwa Atas Cubaan Rogol, YouTuber Korea Mengaku Guna Islam Untuk Raih Populariti

Sekiranya anda kerap mengikuti vlog daripada YouTuber Korea Selatan kami yakin anda pasti cukup kenal dengan Daud Kim. Berita beliau memeluk Islam antara yang menarik perhatian ramai khususnya para penonton di Malaysia. Beliau kemudiannya kerap berkongsi mengenai info-info berkaitan agama Islam di YouTube.

Walau bagaimanapun, segalanya musnah apabila baru-baru ini beliau telah didakwa atas cubaan merogol seorang wanita. Melihat isu semakin semakin serius, beliau telah memuat naik sebuah video khas untuk memohon maaf secara terbuka kepada mangsa namun video tersebut telah diturunkan beberapa hari selepas itu.

Tidak puas dengan tindakan Daud Kim, pihak mangsa telah meminta Daud Kim untuk membuat permohonan maaf terbaru selepas tidak puas dengan tindakan Daud Kim yang memungkiri janji untuk tidak memadam video tersebut.

Terbaru, Daud Kim sekali lagi membuat permohonan maaf selepas mangsa tidak berpuas hati dengan lelaki itu yang memungkiri janjinya untuk mengekalkan video permohonan maaf itu di laman Youtube miliknya.

Menerusi video yang baru sahaja dimuat naik, Daud Kim tampil untuk memohon maaf atas perbuatannya yang terkutuk serta sanggup mengendahkan kemahuan mangsa.

Tidak hanya memohona maaf kepada mangsa, beliau juga turut memohon maaf kepada rakan-rakan serta saudara Muslim di Korea Selatan yang membuatkan imej Muslim di Korea Selatan terkesan.

Memang benar saya mabuk dan apa yang diperkatakan mangsa adalah semuanya benar. Saya yang melakukan jenayah ini dan saya yang minum alkohol. Perkara ini membuatkan mereka trauma setahun lamanya.

Beliau kemudiannya telah membuat pengakuan yang mengejutkan ramai dimana Daud Kim mengaku beliau menggunakan agama Islam demi menarik tontonan di YouTube. Daud Kim mengaku beliau sengaja berlakon baik di hadapan kamera semata-mata demi konten.

Namun perkara sebaliknya telah diamalkan beliau dimana beliau kerap meminum arak dan ke kelab malam. Daud Kim juga turut mengaku kerap keluar dengan wanita yang banyak dikenalinya menerusi aplikasi dating. Selain itu, beliau juga kerap menyakiti hati wanita.

Dalam pada itu, beliau sudah bertaubat dan memohon maaf kepada para penonton yang menyokong beliau selama ini.

Sebuah lagi pengakuan yang mengejutkan ramai sudah pastinya pengakuan Daud Kim mengenai status perkahwinan beliau. Menurut Daud Kim, beliau sudah tiga tahun berkahwin dan dikurniakan dengan seorang anak lelaki.

Walau bagaimanapun, atas beberapa faktor, beliau gagal menemui kebahagiaan dalam perkahwinan beliau sekaligus memilih untuk bercerai bersama isterinya. Setakat ini beliau masih lagi berhubung bersama isterinya untuk berjumpa dengan anaknya. Beliau juga memilih untuk enggan mengulas lebih mengenai bekas isterinya kerana menghormati privasi yang dimahukan bekas isteri.

Di akhir video, beliau sekali lagi memohon maaf kepada semua serta mengumumkan penguduran beliau di media sosial. Beliau juga berjanji untuk mengubah dirinya serta komited dalam menjadi seorang Muslim yang sejati.

Semoga apa yang berlaku buat Daud Kim dapat menjadi pengajaran buat beliau agar dapat menjadi seorang Muslim yang mengikut syariat serta meninggalkan segala larangan. Diharap juga agar segala urusan Daud Kim dipermudahkan. Anda boleh tonton video pengakuan Daud Kim dengan klik video di bawah.

Sebelum ini Daud Kim pernah membongkarkan taktik peniaga di Myeondong Street yang memperdaya pelanggan Muslim.

Lihat YouTuber Ini Bongkar Taktik Peniaga Di Myeondong Street Perdaya Pelanggan Muslim

Lelaki Ini Dedah Cara Restoran Ikan Bakar ‘Halal’ Popular Di Korea Perdaya Pelancong Malaysia


Pernah Diejek Kurus, Kematian Chadwick Boseman Adalah Pengajaran Buat Netizen

Kematian tokoh superhero Black Panther, Chadwick Boseman benar-benar mengajar kenapa kita perlu sentiasa berhati-hati dalam mengeluarkan kata-kata  di media sosial.

Ini berlaku setelah sebuah gambar dengan penampilannya yang ‘kurus’ disebabkan menderita penyakit barah pernah berlegar di media sosial dan lebih mengejutkan, dia diejek secara dalam talian oleh beberapa netizen yang tidak bertanggungjawab.

Menerusi satu hantaran yang dimuat naik oleh Haley Ruth Spencer yang kini viral di laman Facebook telah menunjukkan sisi lain Boseman yang kelihatan kurus dan kehilangan berat badan.

Beberapa netizen meluahkan rasa simpati mereka kepada Boseman selepas melihat kondisi beliau yang luar biasa. Namun ada sesetengah netizen telah mengambil peluang untuk membuli penampilannya tanpa mereka ketahui apa yang berlaku disebaliknya.

Gambar tersebut adalah dari Instagram Boseman ketika dia membuat satu video yang meminta pengikutnya untuk menderma kepada satu badan amal pada bulan April lalu. Gambar tersebut kini sudah dipadam.

Spencer menyatakan bahawa netizen hanya menyedari kisah sebenar di sebalik penampilan Boseman yang kurus setelah berita kematiannya akibat barah usus mula berlegar di dada akhbar.

“Mereka memanggilnya ‘crack panther ’. Dan sekarang kita semua tahu dia berubah kerana dia sedang merana dengan barah usus. ”

Catatan itu turut mengingatkan netizen agar tidak terlalu mudah menilai seseorang hanya dengan penampilan mereka kerana kita tidak tahu apa yang mereka sedang hadapi.

“Saya mengatakan semua ini sebagai peringatan untuk kita agar tidak memberi komen mengenai tubuh orang, terutamanya perubahan berat badan mereka. Anda tidak pernah tahu apa yang berlaku dalam kehidupan seseorang,”

Boseman, yang terkenal dengan peranannya sebagai King T’Challa dalam filem superhero Marvel Black Panther meninggal dunia pada hari Jumaat lalu setelah bertempur selama empat tahun dengan barah usus.

Baca artikel lain mengenai Chadwick Boseman, klik pautan di bawah untuk membaca.

Bintang Utama Black Panther, Chadwick Boseman Meninggal Dunia


Pernah Diejek Bulat Macam Doraemon, Saya Nekad Turunkan Berat Badan

Ini bukan kisah ubat kurus. Ini kisah perubahan diri. Sebenarnya saya nak simpan kisah ini tapi setiap kali program penampilan imej diadakan, saya jumpa ramai wanita yang selalu mengadu rasa rendah diri, dan tiada keyakinan. Jadi, saya berniat untuk kongsi kisah saya ini agar dapat bantu beri semangat untuk berubah.

Ketika berumur 17 tahun, badan saya dah mula naik. Yalah, dulu aktif sukan kemudian apabila berhenti dan asyik fokus study lama-lama dah tak endah pasal penampilan. Orang rendah macam saya ni pula bila berisi sikit memang nampak gemuk.

Tak pandai nak bergaya apatah lagi nak mengajar orang untuk bergaya. Saya selalu rendah diri bila berkawan dengan orang-orang yang cantik. Ramai peminat pula tu. Tak payah cari, ramai menunggu. Saya pula minat orang tapi tak ada pun yang sudi. So sad.

Peristiwa paling saya ingat apabila teman kawan jumpa seorang lelaki ni. Okay saya tahulah dia minat kawan saya tu tapi tak perlulah buat lawak sampai mengejek saya bulat macam Doraemon. Sedih sangat masa tu. Syukur kawan saya tu pun tak kahwin lelaki mulut laser tu. Forgiven but not forgotten.

Jauh di sudut hati; selalu rasa rendah diri, tiada keyakinan, dan pemalu. Menangis dalam hati. Tapi disebabkan saya pandai cover (jiwa ‘brutal’ lah katakan), maka tiada siapa tahu.

Saya pun nak jadi lawa bergaya tapi malu.

Kawan bagi suggestion tapi saya menolak sebab rasa tak sesuai. Saya pakai baju besar-besar sebab saya rasa boleh buat nampak lagi kurus. Hakikatnya saya nampak lebih besar, lebih gemuk.

Saya mula berubah apabila dicabar oleh seorang rakan supaya saya kuruskan badan. Saya ini pula ketika itu jenis remaja yang pantang dicabar maka saya sahut cabaran beliau.

Cuti semester saya ambil kesempatan untuk turunkan berat badan. Hari-hari jogging dan cut off nasi! Daripada 65kg turun 52kg dalam masa 2 bulan. Baju seluar dah banyak longgar. Happy sangat!

Saya rasa itulah antara pencapaian hidup yang jadi turning point untuk saya teruskan berubah. Confident level jangan cakaplah. Memang berbeza!

Zaman itu pendedahan tentang ‘Grooming Imej’ sangat kurang. Jadi nak dapatkan ilmu tentang imej memang susah. Lama-kelamaan saya cari inisiatif sendiri untuk ubah gaya. Baca majalah, tengok rakan-rakan yang pandai bergaya.

Dari situ saya dapat inspirasi. Kemudian saya mula bantu rakan-rakan yang minta ubah imej. Jadi, jika ada yang kata kepada saya:

“Azlia takpe, pakai apa pun cantik.”
“Azlia pandai matching baju, saya tak pandai.”
“Azlia kurus, saya gemuk mana lawa nak bergaya ni.”

Saya mahu membuat pengakuan. Sebenarnya saya mengambil proses yang lama untuk ke tahap sekarang. Saya pun pernah merasa jadi orang yang ‘pakai apa pun nampak gemuk’.

Saya pernah depress asyik makan sebab nak ‘comfort’kan diri. Makan buat saya rasa gembira. Tapi sampai bila? Saya berubah sebab dah penat rasa rendah diri.

Anda penat tak asyik rasa down, menangis, low self esteem? Penat kan? Apabila kita dah berubah, Insyaallah confident dan keyakinan itu akan datang. Percayalah.

Jika kita tak tolong diri kita, siapa lagi yang boleh tolong? Upahlah Perunding Imej mahal sekalipun, tapi kalau kita tak nak berubah tak menjadi juga.

Jadi mulai hari ini tolong sayangi dan respek diri anda. Buang semua alasan, mulakan langkah untuk berubah. Tak semestinya nak tunggu kurus baru nak bergaya. Ada banyak ‘Tips & Tricks’ untuk wanita plus size bergaya.

Kalau saya boleh buat, kenapa anda tak boleh? Tiada masa nak bergaya? Itu alasan lapuk. Bak kata quotes yang popular:

“There are no ugly women, only lazy ones.”

Tak dapek den nak tolong kalau macam tu. Jom bertukar dari Doraemon kepada Wonderwoman.


Pernah Digantung Kerja Kerana Lastik Anjing, Dollah Posmen Sudah Kembali Bertugas

Pernah tular di media sosial dan digantung kerja gara-gara kesalahan melastik mata seekor anjing peliharaan di rumah pelanggan, petugas Pos Malaysia, Dollah posmen dikhabarkan sudah kembali menyarungkan semula baju uniform posmen dan bertugas seperti biasa.

Khabar berita gembira itu telah dikongsi oleh aktivis sosial serta selebriti pelawak terkenal Malaysia, Shahrol Shiro, 37 tahun menerusi memuat naik foto swafoto beliau bersama Dollah posmen di laman Instagram miliknya.

A post shared by Shahrol Azizie Azmi (@shahrol_shiro)

“Terserempak dengan Dollah posmen yang pernah viral dahulu lastik anjing kini sudah menyarung kembali baju posmen.

“Mulut beliau tidak berhenti melafazkan syukur atas bantuan serta doa-doa dari semua pihak yang meminta agar beliau tidak diberhentikan kerja,” tulis Shahrol yang terserempak dengan posmen Dollah di sebuah lokasi di Kluang, Johor.

Dalam pada itu, Shahrol sebelum ini dikatakan pernah menjadi ‘orang tengah’ untuk meredakan keadaan tegang yang berlaku antara Dollah posmen dengan pemilik anjing Sivakumar Marimuthu. Beliau membawa Dollah berjumpa dengan Sivakumar bagi saling memohon maaf atas insiden yang berlaku.

Semoga abang Dollah posmen terus memberikan perkhimatan yang terbaik untuk Pos Malaysia dan mengambil pengajaran atas kesalahan insiden yang telah berlaku pada Februari lalu.

Bagi anda yang terlepas berita mengenai Dollah posmen digantung kerja gara-gara melastik seekor anjing pelanggannya, anda boleh klik pada pautan di bawah ini untuk bacaan selanjutnya.

Posmen Digantung Kerja Selepas Didakwa Cederakan Anjing Peliharaan Pelanggan Ketika Bertugas

‘Memang Jinak, Sudah 4 Tahun Kenal’- Telatah Anjing Sambut Posmen Di Perak Ini Buat Netizen Terhibur

Dikejar Anjing Sehingga Ke Atas Pagar, Gelagat ‘Abang Posmen’ Ini Buat Netizen Ketawa


Pernah Dihina Sebagai ‘Penagih’, Lelaki Ini Jadi CEO Pada Usia 28 Tahun Hasil Menanam Ganja

Kim Soo-bin, seorang lelaki muda berusia 28 tahun yang berasal dari Korea Selatan telah menghadapi pelbagai dugaan dalam memastikan perniagaan baharunya ini kekal relevan dan mendapat tempat di hati masyarakat. Stigma dan tahap kefahaman masyarakat Korea Selatan terhadap ganja adalah antara cabaran yang beliau dan syarikatnya, Imagination Garden hadapi.

Sebagai seorang Ketua Pegawai Eksekutif dan pengasas Imagination Garden, Kim mengaku bahawa beliau perlu bersedia untuk menjadi antara pelapor muda pertama negara yang menanam tumbuhan ganja dan berhadapan dengan pandangan masyarakat. Dia yang menggunakan tanaman ganja untuk tujuan perubatan telah melalui perjalanan yang sukar, antaranya adalah diherdik kumpulan masyarakat dan dihina sebagai ‘penagih’ kerana menjual tumbuhan yang terkenal dengan nama sinonim lain, iaitu dadah.

“Memandangkan perkara pertama yang orang Korea kaitkan dengan ganja ialah dadah, ada yang mengejek memanggil saya ‘penagih’,” kata Kim kepada VICE World News sambil menambah bahawa dia masih boleh menerima herdikan tersebut kerana masyarakat Korea Selatan masih belum memahami secara menyeluruh fungsi tumbuhan ganja. “Saya tidak berniat untuk membuat hujah yang radikal. Saya tidak mengatakan kita perlu menghalalkannya untuk kegunaan rekreasi, tetapi kita perlu menggunakan faedah daripada tumbuhan yang diketahui baik untuk penyakit seperti penyakit Parkinson dan epilepsi.”

Untuk pengetahuan anda, Kim bukanlah Pablo Escobar versi Korea Selatan yang menanam ganja secara haram. Ia mula meneroka perniagaan ini apabila kerajaan Korea Selatan menetapkan satu wilayah tenggara Gyeongbuk sebagai zon bebas yang menjadi pusat industri ganja negara. Wilayah tersebut adalah tempat pertama dan satu-satunya di negara ini di mana petani diberikan lesen dan dibenarkan untuk menanam ganja bagi tujuan perubatan dan eksport.

Sebelum ini, Korea Selatan juga seperti negara Asia Timur yang lain, di mana negara ini mempunyai undang-undang yang ketat terhadap penggunaan ganja. Di bawah undang-undang antidadah, seseorang yang merokok atau memperdagangkan barangan terlarang itu boleh menghadapi hukuman penjara sehingga lima tahun. Tetapi Korea Selatan telah meminda undang-undang pada 2018 dan menjadi negara pertama di Asia Timur yang menghalalkan penggunaan ganja perubatan, dan Zon Bebas Peraturan Hemp Gyeongbuk telah dilancarkan tahun ini.

Bagaimanapun, walaupun Korea Selatan sudah ‘menghalalkan’ penggunaan ganja untuk tujuan perubatan. Namun Kim melihat ia tidak selari dengan penguatkuasaan kerana masih banyak peraturan dan sekatan yang perlu dihadapi oleh beliau dan kumpulan masyarakat. Kim berkata bahawa undang-undang sedia ada terlalu lambat untuk berada bersama dengan perubahan sosial. Sebagai contoh, undang-undang hanya membenarkan pesakit mengakses sebilangan kecil ubat untuk beberapa penyakit dan pesakit pula perlu mendapat kelulusan daripada doktor di beberapa hospital terpilih sahaja.

Tetapi Kim percaya, perubahan dan pemahaman masyarakat Korea Selatan sudah mula berkembang. Menurut VICE, melalui kaji selidik yang dijalankan, lebih satu daripada tiga responden Korea Selatan berkata mereka sedar tentang kesan perubatan ganja atau pernah mendengar mengenainya. “Sekurang-kurangnya, hari ini, orang Korea tidak bertanya kepada saya mengapa anda melakukan ini tidak seperti tahun-tahun lepas. Ini bermakna orang sekurang-kurangnya secara kasar memahami beberapa perkara adalah baik untuk kita. Ini adalah peningkatan yang ketara,” kata Kim.

Menteri Kesihatan maklum kegunaan ganja untuk tujuan perubatan, cadang didaftarkan di bawah DCA. Klik pautan di bawah untuk membaca.

Menteri Kesihatan Maklum Kegunaan Ganja Untuk Tujuan Perubatan, Cadang Didaftarkan Di Bawah DCA

Mike Tyson Bakal Bangunkan ‘Kerajaan Ganja’, Ada Tyson Universiti Dan Hotel Mewah

Berapa Lama Kesan Ganja Akan Berada Dalam Sistem Tubuh Anda?


Pernah Dikecam Jeremy Clarkson, Elon Musk Buktikan Tesla Bukan Sekadar Angan-Angan

Sekitar tahun 2008 Jeremy Clarkson selaku pengacara yang lantang mengkritik kenderaan dalam rancangan Top Gear pernah mengeluarkan komen yang tidak menyenangkan Elon Musk mengenai Tesla Roadster sekaligus membuatkan beliau disaman.

Hampir Sedekad berlalu, Tesla semakin menjadi perhatian dunia manakala Jeremy Clarkson yang dulunya terkenal sebagai pengacara Top Gear telahpun ditamatkan kontrak berikutan konflik yang berlaku. Dalam pada itu, Jeremy Clarkson pada kali ini ternyata mempunyai pandangan yang berbeza mengenai Tesla. Tonton video ini mengetahui pendapat beliau pengeluaran model baru Tesla.


Pernah Diketawakan Bekerja Sebagai Juruwang, Pemuda Ini Bangkit Menjadi Pereka Fesyen Muda

Siapa yang tidak ingin berjaya dalam hidup? Malah, bonus jika anda dapat merealisasikan impian dan pastinya melakukan sesuatu yang anda suka akan membuatkan anda gembira.

Tidak mudah putus asa, Daliey Fazdly kini dikenali sebagai pereka fesyen muda yang namanya kini makin meningkat naik dalam industri fesyen. Tapi ramai yang tidak mengetahui kisah sebelum beliau mencapai kejayaan ketika ini.

Menerusi perkongsian beliau di Facebook, selepas sahaja tamat belajar diploma pereka fesyen, rezeki tidak berpihak kepadanya dalam industri seni. Maka, beliau bekerja dahulu sebagai juruwang di MR.DIY di Moyan Square.

Ketika mula bekerja sebagai juruwang, Daliey mengatakan bahawa ramai orang yang ketawakannya kerana ada diploma tetapi kerja cashier sahaja. Tambahnya, Daliey akui berasa malu kerana hanya bekerja sebagai juruwang dan bersimpati kepada ibu bapanya yang mungkin malu dengan pekerjaan anak mereka.

Bismillah. Sahaja aku berkerja hari ini kerana Allah Taala. “Ya Fattah, Ya Razzaq. Limpahkanlah rezeki kami, permudahkan urusan kami dan jauhi kami dari segala kesulitan. Sesungguhnya, Engkau maha pemberi rezeki. Aamin" Selamat pagi semua ♥ #dalieyfazdly #dalieyfazdlycollection #throwbackvideo #ambikmoodmenjahit #tukangjahitsamarahan #tukangjahitkuching #tukangjahitsarawak #fashiondesign #fashiondesigner

A post shared by  DF COLLECTION (@dalieyfazdly_collection) on Feb 3, 2020 at 2:56pm PST

3 bulan bekerja, Daliey nekad membeli mesin jahit walaupun perlu membuat pinjaman dan mesin jahit itu titik permulaan dunianya berubah. Beliau mendapat banyak tempahan menjahit sejak itu dan berjaya melangsaikan hutang PTPTN serta mesin jahit setelah hampir 2 tahun bekerja.

Pada tahun 2017, Daliey mula serius untuk terus berada dalam industri fesyen dan ingin buktikan kepada bapanya bahawa diploma beliau tidak disia-siakan. Berkat usaha Daliey dapat dilihat ketika rekaannya dipamerkan di pelbagai pertunjukan fesyen dan pertandingan kecantikan.

A post shared by DF COLLECTION (@dalieyfazdly_collection) on May 28, 2016 at 6:39am PDT

Thanks to all yg datang my final show! Love Love Love. Proud to be Sarawakian! #Iban's #Iban #puakumbu #21Mei #kraftangan #KL #2016

A post shared by  DF COLLECTION (@dalieyfazdly_collection) on May 28, 2016 at 6:31am PDT

Walaupun pernah dipersoalkan oleh bapanya sendiri mengapa beliau berputus untuk mengambil jurusan tersebut kerana ia dianggap ‘tidak laku’ dan ditertawakan tetapi beliau tidak pernah berputus asa. Jadi, jangan pernah berputus asa!

Jangan pernah berputus asa untuk mencapai impian anda. Kami ingin kongsikan beberapa artikel tentang kisah yang anda boleh jadikan inspirasi. Klik sahaja pautan di bawah ini.

11 Tahun Keliling Dunia, Kisah Juruterbang Yang Kini Jadi ‘Pilot’ Van Jenazah Curi Perhatian Netizen

Mula Gali Kubur Sejak Umur 12 Tahun, Lelaki Ini Pilih Jadi Pemandu Van Jenazah Sebagai Kerjaya

Ayah Masuk Lokap Dan Mak Ditahan Hospital Sakit Mental, Lelaki Ini Kongsi Kisah Bangkit Untuk Berjaya


Pernah Diperlekeh Naik Bas Jual Susu Segar, Jenama Farm Fresh Kini Raih Jualan Jutaan Ringgit Setahun

Setiap orang mempunyai permulaan yang agak sukar. Begitulah juga kisah lelaki ini sewaktu mula berjinak dengan dunia keusahawanan 10 tahun dahulu. Pelbagai dugaan dan rintangan terpaksa ditempuh pengasas produk tenusu terkenal di Malaysia ini iaitu Farm Fresh sehingga akhirnya berjaya dikenali ramai seperti sekarang.

Menerusi laman Facebook peribadi, Ketua Pegawai Operasi (COO) Farm Fresh, Azmi Zainal ada berkongsi mengenai kisah perjalanan beliau sebagai seorang usahawan yang memulakan perniagan secara kecil-kecilan sehingga ke peringkat antarabangsa.

Menurut perkongsian tersebut, beliau bermula dengan hanya 60 ekor lembu sebagai permulaan dengan membeli susu dari penternak dan menghantar stok ke seluruh negara menggunakan bas ekspres sahaja.

Tulisnya lagi, Beliau turut melakukan jualan ke kedai-kedai runcit ketika mula berkecimpung dalam dunia keusahawanan. Malah, di sebelah petang, beliau akan menjual susunya itu di tapak pasar malam dan pasar tani.

Kesusahan yang dihadapi tidak sedikit pun mematahkan semangat beliau untuk terus berusaha walaupun sering ditertawa dan diperlekehkan oleh orang sekeliling.

Melalui pengalaman yang sukar dahulu membuatkan beliau mengambil inisiatif untuk menjadi penaja utama program realiti nyanyian Gegar Vaganza dan melakukan sumbangan untuk penggiat seni yang kurang bernasib baik.

Diharapkan dengan perkongsian ini dapat menaikkan lagi semangat orang ramai untuk terus mengejar impian masing-masing.

Dikepilkan beberapa kisah inpirasi yang mungkin anda berminat untuk membaca. Klik pautan di bawah untuk bacaan lanjut.

Netizen Angkat Nor Salwani Sebagai Hero Selepas Misi ‘Gila’ Bongkar Salah Laku 1MDB

5 Keistimewaan Belanjawan Selangor 2020 Yang Tidak Ada Di Negeri Lain

Sekolah Ini Beri Hadiah Motosikal Dan Tiket Percutian Kepada Pelajar Dengan Kehadiran Penuh


adidas Mengeluarkan Semula UltraBOOST ‘Multicolor 2.0’

Selepas membuat pengumuman untuk keluar model lama UltraBOOST 1.0 dengan warna baru dan khabar angin kolaborasi bersama BAPE, adidas pada hari ini mengumumkan untuk mengeluarkan semula model UltraBOOST ‘Multicolor 2.0’.

Melihat daripada gambar yang dimuat naik, adidas telah meletakkan warna multicolor ini pada bahagian atas kasut bermula dari hadapan jari kaki sehingga separuh bahagian atas. Untuk midsole pula adidas masih mengekalkan penggunaan teknologi BOOST.

adidas Multicolor 2.0 ini bakal dikeluarkan pada 23 Ogos dan ia dijual dengan harga sekitar $180 (RM 738). Kepada yang berminat, anda boleh mendapatkannya di laman storan adidas atau di butik mereka.


Pernah Dipersenda Netizen Ketika ‘Live’, Gadis Ini Tampil Dengan Gaya Terbaru

Sejak minggu lalu, hangat dibicarakan mengenai seorang gadis yang dipersenda dan dibuli netizen ketika sedang membuat siaran langsung dan berkongsi mengenai solekan di aplikasi TikTok.

Gadis berkenaan yang dikenali sebagai Nurul Janatul Sobah Rajaai difahamkan menerima beberapa komen yang tidak sepatutnya daripada netizen dan telah menerima perhatian daripada beberapa selebriti tempatan sebelum ini.

Kini, selepas menerima pelbagai sokongan daripada netizen dan juga artis tempatan termasuk Yuna dan Aizat Amdan, gadis berkenaan baru-baru ini dalam hantaran yang dibuat di Facebook telah tampil dengan gaya terbaru beliau.

Melalui perkongsian dibuat Syakirah Suhairi, yang difahamkan merupakan seorang jurusolek– beliau telah memuat naik video pendek yang menunjukkan transformasi gadis berkenaan.

“Kita siapa nak menghukum orang, nak menghina orang.

“See cantik kot weyyyy ciptaan Allah ini,” tulisnya dalam perkongsian yang tular di Facebook itu.

Gadis yang dikenali dengan nama Sobah itu sebelum ini juga ada berkongsikan video mengenai solekan sebelum kejadian yang menimpa dirinya.

Walaupun niatnya hanya untuk berkongsi ilmu solekan dengan orang ramai, namun ada segelintir penonton yang tidak faham dengan apa yang cuba dilakukannya, seperti dilaporkan Mstar.

Bagaimanapun, kisahnya dibuli dan dipersenda segelintir netizen yang tidak bertanggungjawab itu tidak mematahkan semangat beliau terutamanya selepas menerima kata-kata sokongan daripada netizen.

Baca kembali perkongsian kami sebelum ini mengenai sokongan yang diberikan netizen dan juga artis tempatan selepas kisahnya tular di media sosial melalui pautan di bawah.

Aizat Amdan Dan Yuna Tampil Beri Sokongan Buat Gadis Dipersenda Netizen Di TikTok

Reaksi Pak Cik Jual ‘Bundle’ Dalam Gelap Sewaktu Terima Berita PKP Buat Netizen Sayu

Kenapa Anda Dilarang Menggunakan Gambar Ini Sebagai ‘Meme’ Atau Bahan Jenaka?


Pernah Ditipu Agensi Sebelum Jadi Bintang K-Pop Terkenal, Kisah IU Ini Pasti Buat Anda Sebak

Bukan sahaja cantik tetapi juga berbakat, IU merupakan seorang penyanyi solo dan pelakon yang cukup dikenali di seluruh dunia. Bahkan, walaupun anda bukan peminat KPOP dan K-Drama, anda mesti mengenali dirinya.

Drama Hotel Del Luna yang dibintangi oleh IU telah mencipta fenomena dan turut disiarkan di saluran TV tempatan ketika ini. Lee Ji Eun atau dikenali sebagai IU tidak menjadi selebriti terkenal dengan mudah dan mengharungi pahit getir dalam hidupnya sebelum berjaya.

Happy birthday to me It’s my 8 day 🎂♥ https://youtu.be/tJM0yIbg8iQ

A post shared by  이지금 (@dlwlrma) on May 15, 2020 at 9:59pm PDT

Bagi anda yang tidak tahu, keluarga IU berdepan dengan masalah kewangan dan menyebabkan IU bersama adik lelakinya terpaksa tinggal dengan neneknya. Pada mulanya, mereka hanya tinggal bertiga dalam satu bilik yang dipenuhi dengan lipas sebelum berpindah ke rumah saudara mereka.

Sepanjang IU dan adiknya menetap di rumah saudaranya, IU menerima penderaan emosi oleh bapa saudaranya yang sering mengherdik dan memperlekehkan impiannya untuk menjadi seorang penyanyi.

Nekad mahu jadi penyanyi, IU telah hadiri lebih 20 uji bakat berbeza tetapi ditolak mentah oleh agensi. Malah, beliau juga ditipu oleh agensi dimana terpaksa membayar sejumlah wang besar untuk muncul dalam rancangan TV dan jalani latihan.

Lantaran itu, beliau berasa kecewa dan sedih kerana wang tersebut merupakan hasil titik peluh neneknya yang menjual aksesori secara kecil-kecilan. Tidak berputus asa, IU diterima masuk oleh LEON Entertainment.

IU membuat kemunculan sulung pada tahun 2008 dengan lagu Lost Child tetapi tidak mencapai kejayaan besar. Selepas beberapa pengeluaran lagu baharu, IU berjaya mencipta populariti dan makin diterima para peminat.

Tidak hanya itu, IU juga mula mengembangkan kariernya dengan berlakon dalam drama Dream High dan kini dirinya juga aktif sebagai pelakon. Memiliki kejayaan dan sudah menjana pendapatan yang banyak, IU mula mengubah nasib keluarganya.

오프닝 너무 좋아요 #호텔델루나 (내일 더 재밌음)

A post shared by  이지금 (@dlwlrma) on Jul 13, 2019 at 9:46am PDT

여행 끝 일 열심히 하겠습니다😚

A post shared by  이지금 (@dlwlrma) on Jan 23, 2020 at 8:56pm PST

Bekerja keras untuk mengubah nasib, IU pernah disahkan menghidap bulimia iaitu gangguan pemakanan yang serius kerana terlalu berkeinginan menurunkan berat badan. Oleh itu, beliau cuba untuk menjaga kesihatannya ketika ini dan memastikan makan ikut masa walaupun sibuk.

Sudahlah cantik dan berbakat, IU juga disenangi peminat kerana memiliki ‘heart of gold’. Mana tidaknya, beliau sering menderma dan membantu mereka yang memerlukan terutama sekali dari faktor dana pelajaran.

Patutlah ramai yang meminati, memuji dan menjadikan IU sebagai ‘role model’ mereka. Adakah anda juga peminat IU?

Tahukah anda bagaimana Lisa Blackpink boleh menjadi idol? Klik pautan di bawah ini untuk ketahui lebih lanjut.

Lisa Blackpink: Bagaimana Seorang Rakyat Thailand Mampu Menjadi Ikon KPOP?

Bekas Bintang K-Pop, Tasha Low Kongsi ‘Hidden Side’ Jadi Bintang K-Pop

Park Seojoon Beli Bangunan RM40 Juta Dan Tawar Sewa Dengan Harga Murah Demi Bantu Peniaga


Pernah Dituduh Tiru BlackPink, DOLLA Buktikan Kemampuan Sendiri Dengan ‘Trending’ Di YouTube

Nama DOLLA menjadi perhatian ramai apabila tampil dengan konsep ala-ala K-Pop dan dianggotai 4 ahli kumpulan. Pada mulanya, DOLLA menerima kritikan kerana dikatakan cuba untuk meniru BlackPink.

Akan tetapi, gaya yang dibawakan mereka memiliki identiti tersendiri. Lebih mengejutkan, single terbaharu DOLLA, Impikan ataupun ‘Watch Me Glow’ kini trending pada tangga ke-2 di YouTube.

Untuk pengetahuan anda, lagu ini yang dalam versi Inggeris ditulis oleh komposer terkenal antarabangsa, Ludwig Lindell dan Daniel Caesar. Nama Ludwid Lindell dan Daniel Caesar cukup terkenal dalam kalangan peminat K-Pop kerana pernah menulis lagu untuk bintang Korea seperti BTS, Red Velvet dan EXO.

Menerusi muzik video yang dilancarkan dua hari lalu, lagu dan ‘beats’ cukup ‘fresh’ membuatkan ramai boleh menerima kumpulan DOLLA ini. Bukan itu sahaja, kini muzik video tersebut telah mencecah lebih 300 ribu tontonan di YouTube.

Lantaran itu, rata-rata netizen berasa bangga dengan pencapaian DOLLA dan terkejut kerana komposer terkenal merupakan komposer lagu ini. Malah, para netizen juga mengucapkan tahniah kepada DOLLA.

#Impikan by @dollaofficialMY surpassed 300K in less than 2 days. Congratulations Dolla and great work iDolla 👏🏻👏🏻

P.S: we should plan some hashtags for when they reach 1M#DollaMakeMalaysiaProud #Dolla @bbyqngels pic.twitter.com/ws8RteYYTt

— DollaFanbase (@dollafanbase) November 1, 2020

Ludwig Lindell composed lagu Watch Me Glow tu dooo iler ah bukan beshe beshe #DollaMakeMalaysiaProud

The director take care of our girls for us🥺🥺❤#Impikan #WatchMeGlow #DollaMakeMalaysiaProud https://t.co/0gPsfJ5H73

I’ve been liking them since their first song and they really did a great job 👏🏻💖 #DollaMakeMalaysiaProud

— 𝓟𝓻𝓲𝓷𝓬𝓮𝓼𝓼 (@sherinalisha) October 31, 2020

Adakah anda sudah menonton muzik video tersebut? Apakah pandangan anda akan lagu tersebut?

Sementara itu, kami kongsikan beberapa artikel yang sedang ‘trending’ di The Vocket. Klik sahaja pautan di bawah ini.

Kembali ‘Trending’, Filem Epik Ejen Ali: The Movie Kini Boleh Ditonton Menerusi Netflix

Gagal Dalam Perniagaan, Kehidupan Jutawan Ini Bertukar Jadi Orang Susah Sekelip Mata

Umpama ‘Mocking’ Orang Susah, Program Realiti The House Mendapat Kecaman Netizen


Pernah Gayakan Gaun Rizman Ruzaini Sebelum Natasha Hudson, Pavitra Minta Bahunya Ditutup

Baru-baru ini, gaun hasil rekaan pereka fesyen terkenal Rizman Ruzaini pernah terpalit kontroversi apabila gaun yang menampakkan bahu tersebut telah digayakan oleh pelakon berhijab, Natasha Hudson.

Gaun yang sama rupanya pernah dipakai oleh Pavitra, seorang personaliti masakan YouTube ketika sesi fotografi majalah online Pepatung tahun lalu. Namun apa yang menariknya, bahagian bahu yang terdedah tersebut telah ditutup atas permintaan Pavitra sendiri.

Kisah tersebut dikongsikan di akaun Instagram rasmi Rizman Ruzaini. Berdasarkan perkongsian yang dibuat, gaya itu difahamkan telah dipersetujui oleh penata gaya yang ada di set penggambaran pada ketika itu dan permintaan Pavitra tersebut turut juga dipersetujui oleh semua pihak.

A post shared by rizmanruzaini (@rizmanruzaini)

“Meninjau semula betapa elegannya Pavitra ketika memperagakan Rizman Ruzaini untuk sampul hadapan majalah Pepatung beberapa bulan yang lalu ketika Perintah Kawalan Pergerakan (PKP). Ini merupakan kali terakhir busana tersebut dipinjamkan buat sesi promosi sebelum ia dijual,

“Ingin berkongsi kisah menarik tentang Pavitra. Gaun ini dipinjam untuk sesi penggambaran untuk majalah Pepatung dan seorang penata gaya turut juga dibawa untuk memantau sesi fotografi itu,

“Malangnya, gaun tersebut terlalu terdedah untuk Pavitra (sebelah bahagian bahu terdedah dan hanya ditutupi dengan fabrik tulle yang see-through dan ditambah lipatan berlisu) dan hal ini membuatkan Pavitra kurang selesa,

“Dia kemudiannya meminta agar bahunya ditutup dengan sempurna. Menghormati permintaan Pavitra, penata gaya telah menggayakan gaun tersebut mengikut keselesaannya,” dedah Rizman Ruzaini.

Jelas pereka fesyen tersebut itu lagi, pihaknya turut bersetuju kerana gaun tersebut tidak diubah sepenuhnya dan gayaannya masih mengikut rekaan asal gaun itu.

Tambah pereka fesyen itu, meskipun Pavitra bukanlah selebriti gred A, pihaknya masih lagi gembira untuk bekerjasama dengannya dan berbangga apabila seseorang individu itu menggayakan rekaan mereka dengan penuh elegan dan punyai kelas tersendiri.

Terdahulu, pelakon Natasha Hudson telah menimbulkan kontroversi selepas menggayakan gaun yang menampakkan bahu tersebut di salah sebuah majlis pelancaran produk kecantikan.

Tindakan beliau telah menimbulkan rasa tidak senang dalam kalangan masyarakat dan juga pereka fesyen itu yang merupakan pemilik asal gaun tersebut.

Kecewa dengan tindakan Rizman Ruzaini, Natasha tampil menyatakan pendiriannya dan beranggapan kenyataan pereka fesyen itu berbaur peribadi dan berat sebelah kerana beliau bukanlah selebriti gred A.

Pelakon tersebut turut juga meminta Rizman Ruzaini untuk tampil membuat permohonan maaf dan menghormati beliau sebagai pembeli.

Baca perkongsian penuh mengenai gaun kontroversial ini melalui pautan di bawah.

Rizman Ruzaini Jelaskan Baju Digayakan Natasha Hudson Bukan Direka Untuk Wanita Berhijab


Pernah Hidup Susah, Hoshi SEVENTEEN Tawar Biasiswa Bernilai RM84,403 Untuk Pelajar Sekolah

Bagi peminat K-Pop, SEVENTEEN merupakan antara kumpulan K-Pop yang mencuri tumpuan ramai sejak membuat kemunculan sulung pada tahun 2015. SEVENTEEN hadir dengan 13 ahli dan setiap ahlinya memiliki kekuatan tersendiri.

Terbaharu, Hoshi SEVENTEEN telah menderma dengan menawarkan biasiswa bernilai 23.1 milion won (~RM84,403) kepada pelajar Sekolah Menengah Maseok terletak di daerah Gyeonggi.

Untuk pengetahuan anda, ibu bapa Hoshi telah menyerahkan bantuan tersebut kepada pihak sekolah untuk diberikan kepada junior di sekolah lamanya itu bagi pihaknya.

🐯 ©pyonnnnn #SEVENTEEN #세븐틴 #saythename #svt #kwonsoonyoung #svthoshi #hoshi #hoshiseventeen #pledis #carat #seventeencarat #권순영 #호시 #ホシ #權順榮 #hoshiofficial

A post shared by  SEVENTEEN HOSHI 호시 (@hoshiofficial) on Oct 27, 2020 at 11:08am PDT

Difahamkan, atas budi bicara pengetua dan guru kelasnya, maka Hoshi dapat menamatkan sekolah dan mencapai impiannya. Malah, bukan mudah pada ketika itu untuk Hoshi menamatkan pembelajarannya disebabkan kehidupan yang susah.

Oleh itu, Hoshi berharap bantuan disalurkan dapat membantu pelajar yang mengalami masalah kewangan untuk bantu mereka menggapai cita-cita. Malah, Hoshi turut memberi CD kumpulan SEVENTEEN dengan tandatangannya sekali sebagai hadiah.

Tahukah anda bahawa Park Seojoon sebelum ini telah membeli sebuah bangunan dan sewakan dengan harga murah untuk bantu peniaga? Klik pautan di bawah untuk ketahui lebih lanjut.

Park Seojoon Beli Bangunan RM40 Juta Dan Tawar Sewa Dengan Harga Murah Demi Bantu Peniaga

Kumpulan K-Pop Baru ‘aespa’ Bawa Konsep Berbeza Dengan Gabungan Ahli Virtual Dan Realiti

Bekas Bintang K-Pop, Tasha Low Kongsi ‘Hidden Side’ Jadi Bintang K-Pop


Pernah Jadi Anak Didik Dr Fadzilah Kamsah, Ebit Lew Kongsi Perjalanan Hidup Sebagai Penceramah

Tatkala ramai yang mengenali beliau melalui rancangan di kaca TV dan video-video yang dimainkan di media sosial, mungkin ramai yang tidak tahu sebenarnya penceramah terkenal Ebit Lew adalah merupakan anak didik kepada penceramah motivasi terkenal Fadzilah Kamsah.

Perkara itu diceritakan sendiri oleh Ebit melalui satu hantaran yang dibuat di Facebook pada malam semalam yang menceritakan mengenai kisah awal perjalanannya bermula sebagai seorang penceramah dan perniagaan yang dimilikinya sehingga hari ini.

“Saya mula kerja dengan Dato Dr Hj Mohd Fadzilah Kamsah dan Prof Hanim. Sebagai trainer atau motivator. Program korporat team building selama 4 tahun.

“Selepas itu saya mula buat sendiri. Syukur syarikat minyak dan kapal buat team building dengan saya.

“Syarikat kerajaan ada buat program untuk seluruh kementerian,” kongsinya yang kini turut mempunyai beberapa program yang dikendalikan sendiri syarikatnya seperti Keluarga Sunnah dan Prokids.

Hantaran itu dibuat beberapa hari selepas namanya menjadi topik perbualan hangat rakyat Malaysia- terutamanya selepas dipanggil ke Bukit Aman oleh pihak polis selepas difahamkan terdapat aduan yang dibuat terhadapnya dan aktiviti sedekah yang dilakukan ketika PKP ini.

Sebelum ini, ada sesetengah ahli masyarakat terutama mereka yang berada di media sosial sentiasa membuat spekulasi mengenai sumber pendapatan pendakwah tersebut yang aktif bersedekah di seluruh negara.

Bukan itu sahaja, malah ada juga pendapat yang mengatakan penceramah itu cuba menunjuk-nunjuk dengan mempamerkan setiap aktiviti sedekah dan menggunakan kereta mewah dalam kehidupan seharian.

“Ramai tanya saya soalan bukan-bukan. Saya bekerja dan berniaga dah lebih 10 tahun,” jelas Ebit dalam hantaran yang dibuat di Facebook pada semalam.

Bercerita mengenai perniagaannya, Ebit berkata dia sehingga kini sudah memiliki tiga restoran yang dikenali dengan Paramount Coffee House dan berada dalam perancangan untuk dibuka di seluruh negara.

“Sebenarnya dah plan nak buka seluruh Malaysia. Dan nak buka di luar negara. Belum sempat jer,” tambahnya.

Selain perniagaan kedai makan, Ebit juga menjelaskan beliau turut menjalankan perniagaan butik pakaian serta menulis buku selain mendapat bayaran tambahan daripada Youtube dan Facebook.

“Saya tulis sembilan buku. Semua buku laris. Buku yang dah lapan tahun tulis masih laris sampai sekarang.

“Tambahan lain Youtube dan Facebook. Rupanya mereka bayar banyak juga kerana mereka tumpang iklan dekat sana,”kongsinya.

Bukan sahaja aktif di platform atas talian, Ebit juga menjelaskan dia turut memiliki dua program tv sejak dua tahun lalu yang dikenali sebagai Door To Door Ebit Lew di Astro Oasis dan A Bit With Ebit di Al-Hijrah.

Selain aktif bekerja dengan orang lain, Ebit turut menjelaskan dia mempunyai staf tetap sendiri seramai 55 orang dan hampir 40 orang sukarelawan yang berkhidmat dengannya yang turut diberi bayaran.

Jadi kepada anda yang sebelum ini tertanya-tanya bagaimana ustaz Ebit Lew boleh menjadi penceramah dan dermawan terkenal seperti yang dialami sekarang, mungkin hantaran yang dibuat beliau dapat menjawab persoalan yang timbul selepas ini.

Semoga Ustaz Ebit Lew dapat terus menjalankan kerja-kerja amal yang dilakukannya seperti sebelum ini apabila tamatnya PKP nanti. Malah netizen juga sebelum ini sudah memberikan sokongan padu buat ustaz selepas dikatakan ada aduan dibuat terhadapnya.

Klik pautan di bawah untuk membaca perkongsian kami sebelum ini mengenai isu tersebut.

Walau Dinasihat Tidak Teruskan Bantuan, Ebit Lew Tetap Terima Sokongan ‘Padu’ Netizen

Seorang Ustaz Bercerita Kisah Sebenar Keluhan Seorang Anak. Anda Akan Bertanya Adakah Aku Ibu Bapa Yang Baik


Pernah Jadi Pelatih Kepada TMJ, Pesara Tentera Sebak Baginda Masih Ingat Akan Dirinya

Tengku Mahkota Johor, Tunku Ismail Idris ibni Sultan Ibrahim Ismail malam tadi telah berkongsi sebuah video seorang pesara tentera di laman Twitter rasmi baginda.

Video berkenaan merupakan satu petikan sesi live  yang bercerita tentang bagaimana lasaknya TMJ ketika menyertai sesi latihan ketenteraan satu ketika dahulu.

“Tahu tak baginda (TMJ) sebenarnya seorang jurulatih sniper? Kalau kamu hormat saya, baginda pun seorang jurulatih sniper. Lambang yang dipakai di seragam baginda itu bukan pakai ‘kosong’. Memang layak pun,” kata lelaki tersebut,” kata lelaki tersebut.

Terima kasih Melatih saya Tuan. Terima kasih juga kepada semua Jurulatih yang melatih saya selama ini. Semoga Tuan sekeluarga diberkati ALLAH SWT. Amin🤲🏻 https://t.co/4mA78IiZAw

— HRH Crown Prince of Johor (@HRHJohorII) January 22, 2021

“Terima kasih Melatih saya Tuan. Terima kasih juga kepada semua Jurulatih yang melatih saya selama ini. Semoga Tuan sekeluarga diberkati ALLAH SWT. Amin,” balas TMJ untuk video berkenaan.

Lelaki di sebalik video itu adalah Mejar(B)Mohd Fitri di mana beliau merupakan seorang pesara Tentera Darat Malaysia, bekas jurulatih sniper Malaysia dan juga seorang jurulatih Seni Silat Pusaka Gayong Malaysia.

Perkongsian berkenaan akhirnya sampai ke pengetahuan Tuan Mohd Fitri sebentar tadi dan beliau rasa sebak dan terharu baginda masih ingat akan dirinya dan menggunakan perkataan ‘Tuan’ dalam penulisannya.

“Saya tak ada Twitter. Jadi, minta kawan-kawan tolong check, adakah benar DYAM TMJ yang tweet ini? Jika benar, sebak hati saya. Tidak sangka bahawa baginda masih ingat pada saya yang kecil ini.

“Lihatlah, walaupun sudah 20 tahun berlalu, baginda tetap menghormati serta masih memanggil saya dan guru-guru baginda dengan panggilan ‘Tuan’. Sedangkan gelaran untuk baginda jauh lebih tinggi dari kami. Semoga TMJ diberi kesihatan dan kemuliaan di dunia dan akhirat,” tulis Mejar(B)Mohd Fitri.

Begitulah hubungan murni serta rasa hormat antara seorang guru dan juga murid. Jasa serta ilmu daripada seorang guru pasti akan diingati sampai bila-bila sekiranya ilmu berkenaan dimanfaatkan dalam kehidupan. Hargailah ilmu yang anda dapat.

Ini pula artikel lain berkenaan TMJ untuk bacaan anda. Baca lagi pada pautan di bawah.

TMJ Kongsi Cara Sebenar Turunkan Berat Badan Sehingga 22 KG


Pernah Jadi Kondominium Mewah, Netizen Hairan Bangunan ‘Misteri’ Ini Dibiar Lebih 20 Tahun

Sebut mengenai kediaman mewah pastinya menjadi rebutan buat orang ramai untuk mendiaminya. Dalam pada itu, lain ceritanya dengan sebuah bangunan di Skudai, Johor ini di mana kondominium mewah ini dilaporkan sudah lebih 20 tahun dibiarkan tanpa penghuni.

Bukan itu sahaja, alasan mengapa bangunan ini dibiarkan kosong masih lagi menjadi menjadi misteri buat orang ramai meskipun selepas lebih 2 dekad.

Difahamkan bangunan yang dibangunkan pada sekitar zaman 90-an ini mempunyai ketinggian sehingga 11 tingkat serta turut menjadi asrama pekerja kilang selepas ditinggalkan penghuni asal.

Terbaharu, seorang pengguna TikTok @dinoutopia77 tampil berkongsi perjalanan beliau memasuki semula kondominium ini untuk melihat sendiri keadaan bangunan selepas lama ditinggalkan. Beliau juga turut berkongsi pemandangan kondominium mewah ini daripada tingkat 11

📍 Condominium Mewah Skudai Johor Di katakan condominium ini telah lama di tinggalkan hampir 20 tahun atau lebih , Faktor di tingglkan masih tiada sebarang info . apa2 pun ini adalah sedikit sebanyak keadaan condominium tersebut

Berdasarkan perkongsian yang dibuat, rata-rata netizen tampil memberi pelbagai respon. Terdapat netizen yang berpendapat struktur bangunan yang tidak selamat antara yang membuatkan para penghuni memilih untuk meninggalkan bangunan ini.

Sementara itu, terdapat seorang netizen yang memaklumkan bangunan ini mempunyai kisah tersendiri yang sulit untuk dijelaskan kepada orang ramai.

Video yang dikongsikan tidak sampai 24 jam ini berjaya meraih lebih sejuta tontonan beserta lebih 32,000 komen yang masing-masing berminat untuk mengetahui lebih lanjut mengenai bangunan ini.


Pernah Jadi Lokasi Filem Harry Potter, Istana Alnwick Dikatakan Tempat Lahirnya Pontianak Abad Ke-12

Northumberland adalah daerah yang terkenal dengan istana pada abad pertengahan. Antaranya adalah Istana Alnwick yang berusia ribuan tahun, pernah menjadi tempat tinggal keluarga Percy dan kini menjadi kediaman Duke of Northumberland.

Walaupun kemasyhuran modennya selalu dipaparkan oleh Harry Potter dan Alnwick Gardens, ia juga mempunyai satu kisah seram yang tidak dijangka. Istana Alnwick kononnya adalah tempat lahir bagi pontianak pada abad ke-12.

Kisah aneh ini pernah dicatat oleh seorang penulis sejarah abad pertengahan bernama William de Newburgh. de Newburgh menulis kisah ini di dalam bukunya, Historia rerum Anglicarum pada akhir abad kedua belas.

Di dalam karyanya, de Newburgh menulis tentang bagaimana seorang penjaga istana yang telah meninggal dunia akan bangkit dari kuburnya pada waktu malam untuk berkeliaran di jalan-jalan sekitar kota. Dia menambah bahawa pontianak tersebut akan meninggalkan bau yang busuk sehingga menyebabkan tersebarnya wabak penyakit.

Orang kampung yang tidak berpuas hati dengan kejadian tersebut telah menyalahkan pontianak itu kerana membawa penyakit yang menyusahkan semua orang. Dan pada suatu malam, mereka telah berangkat ke kuburan penjaga istana tersebut dengan niat untuk membunuhnya. de Newburgh menulis dalam karyanya :

“Oleh itu, mereka mempersenjatai diri dengan sekop tajam dan bertaruh [nyawa] ke tanah perkuburan, mereka mula menggali. Dan sementara mereka menyangka mereka harus menggali lebih dalam, mereka tiba di badan yang ditutup dengan lapisan bumi yang tipis. Mereka menemui bangkai yang menakutkan …”

Salah seorang daripada mereka kemudiannya memukul mayat tadi dengan sekop sehingga mengeluarkan darah yang masih segar dan mereka percaya bahawa mayat itu adalah pontianak yang sebenar. Mereka kemudiannya mengeluarkan mayat tersebut ke luar kawasan perkarangan istana dan membakarnya sehingga menjadi abu. Selepas kejadian tersebut, segala wabak yang menimpa mereka telah berakhir.

Persoalannya di sini, betulkah kisah yang dikarang oleh de Newburgh pada abad kedua belas tersebut?

Untuk bercakap dalam ruang lingkup catatan ini, kami tidak melakukan kajian penuh mengenai kewujudan pontianak. Tetapi semasa pertama kali membaca kisah ini, kami menggambarkan bahawa pontianak yang ditulis oleh de Newburgh lebih menyerupai zombie atau mayat hidup yang bertanggungjawab membawa penyakit berjangkit kepada manusia.

Selain daripada itu, hantu Lady Grey juga sering disebut oleh beberapa orang yang pernah berkunjung ke sana. Dia suka berjalan di terowong di bawah Istana. Dia dianggap sebagai hantu seorang remaja perempuan muda dari zaman Victoria yang bekerja sebagai pembantu rumah di istana tersebut.

Menurut lagenda, dia mati terjatuh ke dalam terowong tersebut ketika bekerja di salah satu dapur yang terdapat di istana. Kononnya, hingga hari ini, gadis itu akan mundar mandir disekitar koridor gelap dan lorong-lorong tersembunyi di bawah istana.

Namun, sejauh mana kebenarannya kami tidak pasti. Mungkin anda boleh berkunjung ke sana dan buktikan kepada kami bahawa apa yang ditulis oleh William de Newburgh itu benar dan hantu Lady Grey masih setia berkeliaran di bawah terowong bawah tanah.

Terdahulu, JK Rowling bakal hadir dengan empat cerita baharu buat Harry Potter. Klik pautan di bawah untuk membaca.

J.K. Rowling Hadir Dengan 4 Cerita Baru Buat Harry Potter

Persis Seperti Di Hogwarts, Lihat Kafe Konsep Harry Potter Di Ipoh

Toshimaen Ditutup Selepas 94 Tahun, Taman Tema Harry Potter Pula Dibuka Di Jepun Mulai 2023